Myanmar Ram Thil Cang Mi Pawl (+Laiholh Video) – Buanchukcho\nMyanmar Ram Thil Cang Mi Pawl (+Laiholh Video)\nKan Kawlram buai nak cu nikhat hnu nikhat in a nisa chin lengmang ko. A buai chin lengmang heh tiah Rallokap le mipi kahnak a chuak, Rallokap lei zong in a thi mi an tam cun rallokap lei nih Biak inn tiangtiang in an hrawk cang mu. A Poi hringhran ko. May 24.2021 Myanmar thawngpang laiholh in chim mi hi ngeih khawh cio van i zuam hna usih.\nA tanglei ah a Video kan van thil chih ..\nthawngpang dang : KDPF nih Non-CDM Zung le Mi rawitu(Dalaan) Inn pawl an khangh piak hna, ralzaam 1000 renglo an um cang\nKDPF nih Non-CDM Zung le Mi rawitu(Dalaan) Inn pawl an khangh piak hna, ralzaam 1000 renglo an um cang A tu lio Karenni ramah Karen Mipi Ralkap (KPDF) le Ralhrangbu kar i kahdohnak a tam. May 23 zarhpi ni ah KPDF nih Dongkha, Demoso le Ngwaytaung ralhrangbu umhmun hna cu an lak piak dih hna hnu ah mah lamthluan ah a um mi Non-CDM le mi rawitu (Dalaan) inn pawl zong an hrawh piak dih tiah theih a si.\nDemoso-Lwekaw lamthluan Demoso GAD zung, Elektrik zung, Biaceihnak zung le Ngwaytaung mi rawitu (Dalaan) inn pakhat an hrawh tiah theih a si. May 23 Demoso pawng Mobe, Sanpia meng 6 i kahnak ah ralhrangbu Minung 40 leng an thi.\nRalhrangbu umhmun hna cu mei im an khangh piak dih hna caah ralhangbu pawl cu Minung 600 hrawng an i chap i Meithal ngan, meithal hme he khuachung an kah pinah Khrihfa Biakinn pakhat zong an hrawh.\nRalhrangbu nih khuachungah meithal ngan in an kah, mipi zong ngan lo in an kah caah Nunau, hngakchia le tar pawl 1000 hrawng cu Kaya-taryar ah an zaam cang tiah theih a si. Karenni Mipi Ralkap- KPDF le ralhrangbu kar ah May 21, 22 Demoso, Bawlakhe peng chung i kahnak ah Mipi Ralkap nih ralhrangbu um hmun pahnih cu an khangh piak dih hna tiah theih a si. The Kayan Times\nMinthang pakhat nih, Zoh ah Hin Ngaih zong a chia pah Nain, Uar a um Tuk A bia Chim Mi Rel ah\nDaw Aung San Sukyi Nih Mipi Sinah Bia A Cah Mi A Si (+Laiholh Video) Tein A Si Caah Mipi Nih Rak Ngai Cio Hna Usih


Myanmar Idol Ngeitu Pa Nih Mipi A Hlen Hna Caah Mipi Nih Idol Kan Zoh Ti Lai Lo An Ti, Zeidah A Cang Lai? – Chin World News Evening\nNovember 28, 2019 November 28, 2019 Salai Van Theihtlei\nWow! Kawl Pawl Hi Khuaruahhar Le Upat Awktlak Taktak An Si Benjamin Sum Zong A Lautuk


Editor Sin Cakuat: Hrelh Hi A Faak Tuk – THE CHINLAND POST\nEditor Sin Cakuat: Hrelh Hi A Faak Tuk\nHrelh Hi A Faak Tuk\nVawleicung ram thangcho mi hna nih kum saupi an hman cangmi an zatlaang lam ah nylon kattaza an phah timi cu kan hna lawng nih kan theih. Democracy zaukphung dik hramthawkka a simi Hakha khualipi zong ah nylon lam cu an phah an tuah ve cang. An phah cang nak lampi mah innhmai zawn cio ti nan toih lai lo tinak cun a herh taktaknak lam tu pehtlai te in tuah hna sehlaw zapi kan I lawm cio hnga.\nZeithil paoh hi tuah hmasa hmanung awk an um cio dih. A ningcang te in thil tuahmi cu aa rem, a tha, a fek fawn. Phawtzamh ciomi savo tinlo cu ngaihchia ningzak a si. Cu bantuk in Hakha zatlang lam nylon phah cangmi ah Tennis tuknak in sii-inn lampi bawichia sifaak mirum cozah riantuan lothlo le tluang he lai he nifa zanfa kal cio nak sii-inn lampi nylon lampi an phah ve lomi cu ka lungfahnak le ka ngaihchiatnak rovuih bia ka chim.\nLutlai nawlngeitu hna caantha nan ngeih lio ah hin ka philh hlah ngat u. Nanmah zong zawtfah but e in sii-inn a phan hnga ding nan si ve ko dahkaw. Luban nawlngei camcin le zawtfah tonglo ding in i ruat hlah ngat u. Na kal ve nakhnga lam a si hrimhrim caah ka hrelh in ka philh ti hlah law kaadang lam bang ka tuahpiak ve ko cang u ti in lungfaak te in kaan nawl ve ko hna. Hakha sii-inn lawng ka si lawng ka si lo, Chin ramkulh sii-inn ka si ve hi mu.\nAn nawltu hna,\nMizaw Damnak Sii-inn lampi\nPrevious Library Caah Cauk Kan In Hlut Khawh\nNext Editor Sin Cakuat: Mit In Hmuh, Hngalh Lawng Ah Thildik Hi A Si


Hakha TMC Biakinn Cu Rev. Solomon Ceu Kam Nih A Mah Nawl In A Zuar Caah Ahohmanh Nih Nan Caw Kho Lo — Salai Ephraim Thawngpang\nHakha TMC Biakinn Cu Rev. Solomon Ceu Kam Nih A Mah Nawl In A Zuar Caah Ahohmanh Nih Nan Caw Kho Lo\nKan theih cia bantuk in a tu lio kan Chin ram khualipi a si mi hna pahnih Hakha le Thantlang ah cun pakhat le pakhat karlak ah i entei nak le mah zawn lawng ruah nak,asi lo ah kei mah kan paw khim paoh ah cun a poi lo timi ruahnak a kengmi tampi um ruangah mipi thinglung a zawt dih lio le mithmai a pangh khawh lo lio a si.\nHakha khuapi chungah cun Chin state cozah le Hakha loram ngeitu (pupa ram ngeitu) hna karlak ah a buaibai cuahmah.cu ve bantuk in Thantlang khuapi chung zongah ningcang lo in miram le mi dum i zuar piak le i chuh etc..tibantuk tam pi a chuak cuahmah ve.hi thil vialte hna hi ruah tik ah a cozah vun chim lo in Laimi kan lungput ning hi a dik/hman mi lungput a si maw? tiah ruah lo awk a t’ha lo.a ngaingai tiah ah hakkau ruangah le mitpar kan ngeih tuk ruangah a si!\nHakha khuapi chungah pumhnak inn Pathian thangt’hatnak ah TMC Khrihfabu hna nih an hman cuahmah mi Biakinn zong mi pakhat nih a mawh nawl in a zuar cuahmah tiah theih a si.cu konghe pehtlai in The Hakha Post nih a langhter ning ah cun,”Hakha, Keihsih sang, Sii-inn laam um mi Pu Tawk Mang le Pi Mang Zi inn cu Singapore in Rev. Dr. David Seah nih Hakha TMC Khrihfabu Pathian Biakinn ah a kan cawkpiak mi a si i kum 17 chung, nihin ni tiang Pathian thangthatnak ah kan hman lio mi a si tiah The Hakha Post in thawng kan rak thanh cang.\nHi TMC Biakinn cu Rev. Solomon Ceu Kam nih a zuar ca ah ahohmanh nih nan caw kho lo. Zuarnak nawl zong a ngei lo. Nan cawk zong ah TMC Khrihfabu nih kan in kian hrimhrim hna lai lo. Zumtu Khrihfa vialte nih Pathian sin thlacamnak in rak kan bawm cio ko u” tiah the Hakha post nih theihternak an tuah.TMC, Hakha\nTagged Hakha TMC Biakinn Cu Rev. Solomon Ceu Kam Nih A Mah Nawl In A Zuar Caah Ahohmanh Nih Nan Caw Kho Lo\nUpdate:Kawl Cozah Ralkap Pawl Hna An I Timh Mi Cu Hlawhtlin Dawh An Si Lo Sandah Tu Hmaichia Lak In An Rak Piah Hnawh Hna →\n← Hakha Khuapi Cu A Buai Deuhdeuh Pumhnak Biakinn A Karh Deuhdeuh Ve Zei Ti Sullam Dah A Si Hnga?


2017 Ah Chinram A Hnintu Le Langsaar Deuh In Thil A Cang Mi (Event of the Year, 2017) – THE CHINLAND POST\n2017 Ah Chinram A Hnintu Le Langsaar Deuh In Thil A Cang Mi (Event of the Year, 2017)\nFalam le Hakha Lamzawhnak: Chin ramkulh chaklei ummi Falam le Hakha khuapi sipin area kauhchap dingin Chin ramkulh Cozah an riantuan mi cu ningcang a si lo tiin Falam peng in minung 100 fai nih le Hakha in minung 300 fai nih 2017 chung ah an duhnak lam zawh in an langhter. Hi kong ah khuapi sersiam le kauhchap an duh lo tiin lam a zawhmi pawl a soisel mi zong an um len bantuk in Cozah nih ningcang tein rian an tuan lo ruang ah hi bantuk thil a chuah nak a si ti in cozah lei sual a phaw tu zong an tlawm lo.\nFalam khuapi kauhchap ding in an khiah mi cu Laizo khua mi nih kan pupa chan in kan vawlei a si i kan thingram a si. Cun hi kauhchap ding chung hmunhma ah hin Laizo minung khua a sa mi le hmunhma a ngeimi zong an tam pi. Hi hna pawl caah zeibantuk in khua kan ruah lai i rian kan tuan lai timi cozah nih felfai tein ton le ruahnak hal nak zong a um lo an ti. Hi lamzawh in duhnak langhternak ahhin minung 100 fai an i tel tiah theih a si. Hi kong cu ramchung ram leng in chin miphun nih 2017 chung i biatak tein rel le ceihphai mi thawngpang ah aa tel.\nHakha khua sipin area kauhchap ding chung ah pupa ram ngei le dumhau tuahmi, satil zua mi si hna seh khua ning in thinghual le khuathar tlak nak ding an haak mi hmunhma tiang cozah nih sipin area a kauhchap tikah Hakha khuathar leng ah Hakha peng Nipi khua mi tibantuk minung 300 leng nih 2017 December 11 ah lam zawh in hi kongah cozah nih rian a tuan ning a dik lo tiin an dohdalhnak cu an langhter.\nHi kong cu vawlei cung hmun zakip um Chin mizapi nih ceih cio a si. A cheu nih khuaram an daw lo, anmah zawn lawng an i ruat a ti mi zong an um. Khat lei ah Chin ramkulh cozah nih felfai tein rian a tuan lo caah a si tiin cozah lei a mawh phurh mi zong an um. Cuticun Hakha khua sipin area kauhchap nak kong cu 2017 chung ah Chin miphun nih kan rel bik le ceih bikmi thawngpang hna lak ah pakhat a rak si.\nCucaah The Chinland Post nih 2017 chungah Chinram a hnin tu le langsaar deuh in a cang mi thil (Event of the Year) ah Falam le Hakha mizapi nih lam zawh in an duhnak an langhter mi kong kan thimnak hi a si.\nBiakilh: A dangdang zong kan hun pehchap than te lai.\nPrevious Thantlang Khuachung Thantlang Ah Cozah Zungriantuantu Umnak Inn Sing 211 Dih In An Sakpiak Hna\nNext Chin National Dialogue, Thantlang (Event of The Year-2017)


Biakam Hlun I Pathian Cu Jesuh Asi – Lai Lungrawn Post\nBiakam Hlun I Pathian Cu Jesuh Asi\nMay 14, 2020 admin Sermon\nLamkaltu hna kha Farasi ( biaknak lei ah aa zuam tukmi) hna nih zeiruang ah dah kha tluk khan an huat hna ti ah cun an fir ruang le lih an chim ruangah si loin, Jesuh Khrih kong biatak tein an aupi caah a si. UPC hna zong tulio biaknak kaa zuam a timi hna nih zei ruang dah hi tluk in soisel kan si ti ah cun Jesuh Khrih kong biatak tein kan aupi caah a si.\nUPC nih hin baibal ah aa țialmi poh kan zumh dih. Pa,Fapa,Thiang Thlarau ti aa țialmi zong kan zumh dih. Nain, Pa, Fapa, Thiang Thlarau tiin baibal ah aa țial tikah pathum aa komh ti kha baibal nih a kan cawnpiak duhmi a si lo. Pakhat a simi kha sining phunthum in aa langhnak kong kha baibal nih cawnpiak a kan duhmi a si.Jesuh nih ka Pa a tinak kong cu AMAH JESUH nih fiang tein Johan 8 chungah a fianter. Pa, Fapa le Thiang Thlarau tihi min an si lo. Min cu sakmi min a si i, vanmi nih min an sakmi Min cu Jesuh a si. Vanmi nih anmah duhning in an sakmi a si lo, vanmi cu Pa Pathian duhning le fialningin a cawlcaangmi le rianțuanmi an si.\nPa( Isaiah 9:6), Fapa( Matthai 1:21), Thiang Thlarau (9:3-5) min cu Jesuh a si. Jesuh nih a zultu Vancung a kai lai ah bia a cah hna ning tein zultu nih Pa, Fapa le Thiang Thlarau min a simi Jesuh min in tipil an inter hna( lamkaltu 2:38 ; 10:48; 19:5). Cathiang nih a dih in an chimmi cu Jesuh kong lawngte a si ( Johan 5:39).\nBiakam hlun i Pathian cu Jesuh a si. Exodus 3:14= Johan 8:24 ; Ezekial 34: 11 = Johan 10:11; Tam tuk a um, mah vial kha ka vun langhter. Baibal nih a kan cawnpiak duhmi hi pathum aa komhmi kha pakhat a si ti si loin, Pakhat a simi nih sining phunthum in aa langh tihi baibal nih a langhter duhmi a si. Țial ah cun a tam tuk, mah vial si rih seh. Khrihfa a simi nih cun kan biachim le tuahmi hi Jesuh nunzia kan ngeih ding a si. Jesuh cu aa toidormi a si. Vawlei pennak cu cunglei in mi an uk, nain Jesuh pennak cu tanglei in mi a uk. Nan dihlak cungah daihnak um ko seh. Credit: Zoram Sang\nDr. Pari: Mit In Hmuh Lomi Thinlung Harnak A Tuarmi Kan Tamtuk\nAnna Suihlei Sung: Trinity Hrilhfiahnak Hi A Hman Lomi Asi


Khua hmuhter tawn lo tu sual… – Van Arfi Bangin Ceu\nZumtu ni fa kan kar hlannak ah atu le atu in sual nih kan mit a kan cawt ter cemnak pahnih a um. Pakhatnak ah, hi vawlei cung ah kanmah le kanmah hi a biapi cem le a sunglawi cem hmuh in a kan hmuh ter. Kanmah duhmi, herhmi, le mah ca tthatnak lawng kan ruat tawn. Thlawchuah tampi kan hmuhmi le kan comi nak in kan herhmi le duhmi pakhat te ah kan lung a fak deuh tawn. Mah zawn ruahnak le duh hakkauhnak thinlung pi he kanmah nih kan ngeih mi nak in mi thil kan mit a thi deuh dawn. Kan nun ah lungsi nak kan ngei lo i hnahchuahnak thinlung he kan khat ko. Keimah timi le mah ca tthatnak lawng a kan ruah ter.\nPahnihnak ah, sual nih cunglei lawnglawng in hmuh khawh mi thil hna kha vawlei ahhin a kan kawl ter. Sualnak nih mit hmuh khawh mi thil hna zoh in nunnak, ruahchannak, daihnak, hnangamnak, lunglawmhnak, sinak, sullam le tinhmi hna a kan kawl ter tawn, sihmanhsehlaw hi thil vialte hi hmuhkhawh an si taktak loh. Sermi thil hna hi kan thinlung diriamh tertu ding ah ser an rak si hrimhrim loh, ser an rak si cu Sertu pa, minung thinlung le sermi thil vialte diriamhnak a pe kho tu pa a um timi lam hmuh sak tu men lawng an rak si. Cucu sual nih kan mit a kan cawnter tawn i, minung tampi cu zing ka kan tho i, Sersiam tu Pa sin ah diriamhnak kawl lo in, sermi thil tu ahhin diriamnak le khamhnak hna kan kawl tawn.\nSalm cattial tu Asaf nih cun, “Vancung ah khin nangmah hlei in ahodah ka ngeih? Nangmah kan ngeih cang caah vawlei ah hin zeidah ka herhmi a um? Ka pum le ka ruahnak cu zorchuk hna hmanh sehlaw Pathian kha ka thazang a si; amah lawnglawng kha ka herhmi cu a si ko” a ti. Zumtu hna sual nih kan mit a kan cawt ter tawn cu, diriamhnak kan ngeih tawn lo ruang ah a si ko. Kan nunnak diriamhnak a pe kho tu taktak cu Pathian lawnglawng a si ti kan theih ko nain, caan tampi diriamhnak kan ngeih taktak dawn lo cu, Sertu Pa kha zoh lo in sermi thil tu in nunnak kan kawl tawn caah a si ko. Kan thinlung Amah sin lawnglawng ah ai dinh lawng ah, dinhnak taktak kan hmu lai.\nPathian vel nih zumtu hna nun ah a chuah pi mi thlarau theitlai ai dawh tuk mi pakhat cu a Bia rel deuhdeuh, a hla kan sak deuhdeuh, a sin thla kan cam deuhdeuh, kan thinlung ah lawmhnak le hnangamnak a um deuhdeuh mi hi a si. Nang le kei cu, sualnak nih mit cawt ter mi ‘keimah’ timi le ser mi thil ah nunnak a kawl mi si lo in, Sertu Pa sin lawnglawng ah a thinlung mit a au i, a nunnak a chia mi pakhat cio si ko hna uhsih tiah kan sawm hna.\nA caan na ngeih ahcun 1 Timothy 6:6-10 kha rak rel tthan ve hmanh… 🙂\nMi Hngah Ka Huam Bak Loh…


Kan Unau ZOMI Or Tidim Party Pawl Hna Nih Kawl Cozah Ralkap Sermi Phunghram Remh An Duh Mi — Salai Ephraim Thawngpang\nKan Unau ZOMI Or Tidim Party Pawl Hna Nih Kawl Cozah Ralkap Sermi Phunghram Remh An Duh Mi\nChinmi a si ko na in Chin kan si lo tiah bia a chim tawnmi Zomi Democratic Party pawl hna nih cun kum 2008 lio ah Kawl cozah ralkap hna nih an rak sermi phunghram pi ser siam dingah mah hi cu “remh”kan duh tiah an chim ve.cun, Chin state chungah Party tampi an um hna i,2008 phunghram cu sersiam t’han an duh dih.a bik in NLD party hna nih cun an chim ceih khun.asinain 2008 phunghram pi sersiam t’han nak kongah zei ngaingai cu biafiang theih khawh a si rih rua loh.\nZomi/Tedim Democratic Party pawl hna nih cun Kawl cozah nih 2008 lio ah a rak sermi phunghram pi remh/sersiam t’han nak kongah remh an duh mi kong an chim ve.July 15 ah khan Phunghram zohtu dingah Committee an sermi hna cu ton biaruahnak (meeting) an ngei i,cu ton biaruahnak chung ah cun Zomi Democratic Party pawl hna nih cun kum 2008 lio sermi phunghram pi chungah cun remh an duh nak a sullam hna cu an chim.\nChin state, party vialte hna sin ah kum 2008 lio a Kawl cozah ralkap nih a rak sermi phunghram chungin remh, hlawt, chap an duh mi kongah Phunghram zohtu dingah thim mi hna Committee hna sin ah hin Catlap 3765 renglo bak a phan cang tiah theih a si.hi chungah hin remh dingin a chuahpi mi hna hi Shan National Democracy pawl hna nih an chuahpi mi a tam bik. a pahnih nak ah Rakhine National Party pawl hna an si tiah theih a si.\nZomi Democratic Party pawl hna nih remh an duh mi hna cu Kawl cozah ralkap nih phunghram pi a rak sermi chungin chapter 1nak in 15nak tiang remh dih an duh.cun ram uk bawi pawl hna rian t’uan nak le Chin state dothlen nak lei ah dawnkhan tu thil neknoi tete thlen le remh, chap an duh mi hna hi 13 renglo bak a si tiah theih a si fawn.chapter 5nak ah remh an duh mi hi hmun 12 bak a si.chapter 1nak in 15nak tiangah hin a karlak ah remh an duh mi hi paper 50 renglo a si.\nTagged Kan Unau ZOMI Or Tedim Party Pawl Hna Nih Kawl Cozah Ralkap Sermi Phunghram Remh An Duh Mi\nTeirial Catialtu: Thlapa Cungah Bawipa Lianhngan Nak Le Bawipa Zanriah A Hmang Tu Na Thei Maw? →\n← British Airways Thinphang A Si Caah Ruahlo In Ni 7 Chung Bak Khar Ding A Si Chungsivang In An Um


R.I.P : Pu Chan Awi Nih A Fa Le Pali Cu Mual ALiam Tak Hna E Apoi Hringhran Ko – Buanchukcho\nThihdâr Pu Chan Awi kum 58 cu 18.6.2021 Friday 4:40pm ah khan North Vanlaiphai khua Mizoram ah a kan thih tak.A nupi fapa 3 le fanu 1,tupa 2 a kal tâk hna.A mah hi zunthlum le thikai zawtnak a nei mi a si.A zunthlum hi 35, a BP hi 300 a phan i Hospital lian deuh Aizawlah i zohkhenh dingin Helicopter cah a si i North Vanlaiphai cu a pha manh nain a nunnak nih a daih ti lo caah a lawng in an kir ter ṭhan.\nAmah hi kum saupi Govt. North Vanlaiphai High School ah Teacher a ṭuan hnu ah tukum kum tirah khan Headmaster ah a kai i, Govt.Khawlailung High School ah an post i, Headmaster a ṭuan liomi a si.19.6.2021 Saturday 12.00noon ah North Vanlaiphai khua ah a ruak vui a si lai.Covid ruangah lockdown lio a si caah a hawi le zong nih a ruak kan thlah kho lo.Kawi Chan, kan Laipa ah cun midawh i thim ve mi,mi nunnem thinfual, na chan a tawi tuk e.Kan umnak hmun cio in na hawi le nih mitthli rualriat he kan in thlah ve ko hih awh.Mangṭha tein rak kal chung ko ne law.\nthawngpang dang relchap : Nehsawhmi Miphun Sinak in Luatnak Lam\nMinung 200 nawn an lu kan hloh hna taktak cun an condup ko cang hiteh. Aziah AA nih a kan nehsawh ngam rih lai maw? Nemmam! Kawl rallokap lawng si loin anmah zong hi fim kan chimh hna an hau. A taktak ahcun anmah AA zong hi a luancia kum 10 hrawngah tlangvalno Twan Mrat Naing timi nih a dirhpimi hna si ve ko. Zero veve in anmah zong CNF zong KIA nih hramsih piak veve mi kan si ko. Atu ah meithal tlai 10,000 hrawng lawng an si ve ko. Kan izat thualthal ve ko. Kanmah nakin a thawng tukpi an si hlei lo. Meithal thadeuh cu an nei. Adik. Asinain cucu kan izalh khawh tuk ve ko. Kan izalh cuahmah ve ko.


NLD VICE CHAIRMAN U ZAW MYINT MAUNG BIACHIM CU LUNG AFAK BAK – The Chinlung Post\nAn Lungput Cu Tlangcung Mi Caah Cun Lung A Fak Bak Ko. NLD Vice Chairman U Zaw Myint Maung nih Taizinta (Miphun) party vote nan pek ruangah nan Covo nan hmu hlei lai lo tiah an lungput cu fiangpup in a chim. Zeidah a chimmi sullam asi? Zeidah a duhnak asi? Kan chim voi 10, Kawl kan hua hna lo. . Kawl Miphunpi an Lungput (Chauvinism ဗမာလူမျိုးကြီးဝါဒ) tuhi kan huat mi kan dohmi asi kan ti voi thongkhat.\nU Zaw Mynit Maung Biachim mi hi kan uarlo tukmi Kawl Miphunpi Lungput bak asi. A biachim mi A sullam, Kawl ram ah Miphun Taizinta (Ethnic) 8 kan um. Kawl zong Taizinta pakhat ansi ve. Asinain Taizinta an ti poh ah an mah kawl cu Taizinta ah an i chia bal lo. Kawl miphun lo a dang miphun pohpoh cu Taizinta ah an ka ruat.\nMah lungput cu KAWL MIPHUNPI LUNGPUT (ဗမာလူမျိုးကြီးဝါဒ) asi. (1948 Independence lio ah Kawlrawn hi TAING (Division) ti siloin PIMAH (ပြည်မ) ti a rak si). Miphun (Taizinta) party vote nan i pee zongah nan Covo nan hmu hlei lai lo ti asullam cu.. ” Kan mah Kawl party NLD (or) USDP nih nan Covo kan in pek hna loahcun nan hmu kho hlei lai lo timi KAWL MIPHUNPI LUNGPUT asi. Kan mah Kawl Party tu hi vote kan pee deuh uh. Kan mah lo cun khuazei ti tlang zong nan pet kho lai lo ti duhnak asi i, Kawl MIPHUNPI LUNGPUT asi.\nKanmah lei ah țang ko uh. Kan in pekmi ah ilawm uh. Kanmah sinah țang ulaw nan duhmi cu pek khawh kan in zuam piak hna lai. Terleng chai hlah uh. .kan lung kan tlawnh ulaw nan caah thiltha kan in tuahpiak hna lai timi KAWL MIPHUNPI LUNGPUT asi. Lung a fak ko. Cheukhat cu aa nuam i a diriam mi zong Chinmi chungah an rak um rih chapbei.\nKawl kan huat asi hrimhrim lo. Miphun huat (racism) asi lo. MIPHUNPI LUNGPUT (လူမျိုးကြီးဝါဒ) cu vawlei cungpi nih dohmi asi. Kawl poh nih Miphunpi lungput an ngei tinak asi lo. Asinain Miphunpi lungput a ngeimi poh hi Kawl an rak si tawn. Lung a fak ko mu. Credit: Jacob R Thang


PU CHUM MANG VOKFA THANTLANG AH A TLAU, AHMUMI NIH PEHTLAIHNAK TUAH CIO USIH – The Chinlung Post\nJanuary 28, 2021 admin Local News 0\nThantlang Pu Chum Mang Vokfa A Tlau. Theihternak:Thantlang khuasa Pu Chum Mang Certual chak ummi Vok a tlau tiah vok ngeitu pu chum mang nih tuzingah aa ka chimh. Vok hi sopum ah an cawkmi si, vok cu a fami a si i a nute a si tiah a chim, hi vok a tlau ning cu hitihin si, vok cu an va cawk a thaizing ah a chuak, jmbc biakinn pawngah kan hmuh ko tiah an chim i kan va kawl sinain kan hmu tilo tiah vok ngeitu nih a chim.\nVok fa a nute thantlang khua chung i ai chawh an hmuh cun rak kan chimchawnte hna sehlaw tiah a ti i phone number zong aa ka pek chih. Vokfa a thlautu pu chum mang phone.09251695477 a si i nan Thantlang khuasa nih nan i chawh pah nan hmuh cun rak chawnte u.Theihternak vokfa hi an inn ah an va fir piakmi hna siloin a chuak i khualak a vaak i an hmuh tilotu si. Credit:TTPN\nUS Kong:President A Tuan Ti Lomi Tazacuai Cu Sullam Nge Ti Maw? Nancy Pelosi hruaimi, House Democrats pawl nih President Donald Trump Impeachment an tuahmi cu nizan ah Senate ah tazacuai ding in House Managers pawl nih an chuahpi mi cu Republican Senator pawl nih President Trump cu President in a dinh cang caah US phunghram ah mah bantuk tazacuai khawhnak lam a um lo tiah Senator Tex Cruz le, Marco Rubio hruainak in an dohkalh caah debate an tuah hnu ah tazacuainak pehzulh ding le pehzulh lo ding thimfung an thlak i, Republican senator minung 5 nih Judah Iskhariat rian an tuan caah vote 55-45 in an sung.\nCucaah President Trump tazacuainak cu pehzulh dingah bia an khiah. President Donald Trump a leirawltu Republican Senator minung 5 han cu, Lisa Murkowski of Alaska, Susan Collins of Maine, Mitt Romney of Utah, Ben Sasse of Nebraska and Patrick Toomey of Pennsylvania hna an si.Senator Rand Paul nih Democrats pawl nih an thil tuahmi cu sullam ngei lomi a si. Impeachment an tuhmi zong aum ti lomi a si. mit hleh tuah, hruh le molh rumro a si, Impeachment timi cu President a tuan lio mi hna lawng tuahmi a si” tiah a chim.\nTuzarh chung ah hin, Senate nih President Trump tazacuainak summon ca an chuah lai I an pek hmasa lai. President Donald Trump cu zarh khat chung timhtuahnak an pek lai I, February 2 ah President nih tazacuainak summon an tuahmi cu a leh hna lai, mah nih thiamthiam ah tazacuaitu House managers hna nih pretrial brief an tuah ve lai. February 9 ah President Trump nih pretrial brief a pek ve lai. Mah cun tazacuainak cu thawk colh a si lai.President Trump tazacuainak biachahnak a tuah dingmi cu Senator minung 100 an si.\nSenate ah Democrats le Republican minung 50-50 veve an um. Minung 67 nih a sual tiah vote thlak a hau. Republican minung 17 nih President leirawl in an kal taak a hau hnga. A si kho lai maw? a si kho lai lo. A tam bik ah minung 5 lawng nih an kal taak lai. Cucaah democrats pawl nih tazacuainak an tuahmi hi sullam a ngei lomi a si. An tuah khawh lo dingmi an tuah sawsawh le a si. Credit:Salai Lairamthang\nLOHTLAU BAK SI, DONALD TRUMP ANAU LE NIH AN LEIRAWI TTHAN


Ralzam Hna I An Fapa Thla 5 Te Nih Tuzing Ah A Kan Liam Tak – Chintanbo\nOctober 14, 2021 admin CABIA 0\nChin Miphun ralkap asimi CNA i Lance Corporal Andrew (Mara) le Pi Hawi Khin (Khumi) hna i an fahniang Pa Van Cung Bik (Van Cho Bie) thla (5) nih, tlangrai in tuzing deilei ah a kan liamtak.\nA pa hi ralram ah a um lio asi, Annih Nu Farual hi Campah anum ngamti lo caah Ramri Mizo ram ah anum Pherh inn tang teah Miphun andawt tuk caah hiti tehin Harsa ngaingai in Ralzam dirhmun andir lio ah atu bantuk in kan Fapa te nih akan liamtak tikah Hringtu Nu ca ko ah tuar ahar khun lai,\nHringtu Apa Ral atuk lio pi asi tikah Lung rethei vansan lio can ah Fahniang nih liamtak cu afak hringhran ko lai , Miphun caah antuan bantuk in kan miphun pi ningin Kan Fapa te Bulhnak $ nanti khawh tawk cio in kutsamh dingin kan sawm hna\nR.I.P Van Cung Bik\n$ nathawh pahin Rak Share vete.\nBy, Olivia Nu Cinzah


Ka Intuar Khawh Ti Lo Ni Ah Ka Rian In Kaa Phuak Lai; Minister Salai Isaac Khen – THE CHINLAND POST\nKa Intuar Khawh Ti Lo Ni Ah Ka Rian In Kaa Phuak Lai; Minister Salai Isaac Khen\nThe Chinland Post| 2018 February 16| Chin ramkulh cozah phu chimrelnak nawlngei a si mi Sipin Minister Salai Isaac Khen nih February 15 ah a riantuannak i a thabatnak kong, cunglei tuanvo pekmi a si ruang ah tlamtlinh aa zuam ko bu, pumpak hlawknak ca ruahchan mi a ngeih lo zia le in tuar khawhnak nih a zawh lo ni ah cun rian in i dinh ding a caah a har lonak kong cu amah pumpak facebook cahmai ah a thlah.\nCozah minung, minister pakhat nih hi bantuk ca a thlah tikah midang pumpak pakhat khat nih a cung i an tuah mi thil, an chimmi bia tibantuk maw asiloah mizapi maw mibu pakhat khat sin in aa ruah ning loin a kong an chim mi tibantuk a um i a si kho tiah a ruat mi zong an um. Cun khat lei ah rian dinh a duh caah pumpak thian cheh nak kawl a si kho men ti zong ruah khawh a si bantuk in party lei in hnek nak pakhat khat maw, ralrin peknak maw tibantuk hna a si kho mi a si.\nSipin Minister nih a pumpak facebook ah kawl ca in a tial mi cu a fiang kho bik in Laica in kan vun leh.\n“Siaherh zawnruahnak taktak thinlung pakhat te lawng in zumhnak he pumpak hlawknak kawl lo…a thianghlim bik in nihin tiang rian ka tuan. A hlan ka rian nakin tu hi ka ba deuh, caan zong ka pek deuh i ka lungre zong a thei deuh. A ka zumngamtu nih tuanvo pek ruang ah an nawl zulh dah ti lo zeihmanh ruahchan mi ka ngei lo. Ka intuar khawh ti lo ni ahcun rian ka chuah tak ko lai. Zeihmanh siarem lo ding ka ngei lo. Kaltak sian lo awk in siaherh mi zong ka ngei fawn lo.”\nHi kong ah Chin ramkulh NLD Chungtuan MP Aung Than nih The Chinland Post ah, “party leikap in namchih/hnek (pressure) peknak a um ti cu ka hngal lo. Cunglei hna um hnga dik maw? Cu zong cu a um lai ka zum lo” tiah a chim.\nAmah Sipin Minister Salai Isaac Khen pumpak in kan pehtlaih nain aa manh lo caah hi kong ah zeihmanh kan hal kho lo.\nHibantuk in Minister pakhat nih ka intuar khawhnak nih a daih lo ni ahcun rian in ka chuak ko lai, siarem lo ding le siaherh mi ka ngei lo tiah zapi hmanmi zatlang media ah a tar langh tik ahhin a riantuan ti hawi hna sin ah maw cunglei in rian a khinhtu hna sin ah tlerhkhonhnak pakhat bantuk a si caah hmailei ah zeidah a cang lai ti kha mizpai caah lungtur ngai in hngah tlak thil pakhat a si.\nCozah lutlai NLD party chung ah hin anmah le anmah cung lei sinah i reportnak tibantuk le minister mi zeimaw pawl cu rian dinh ding in an kong ceihmai zong an tong pah bal tibantuk zong bia thangvang theih pah lengmang asi tikah tutan Minister Salai Isaac Khen ca thlah mi hi ruah awk thil tam ngaingai mi a si.\nPrevious 2nk International Conference ah Chin Panel An Tuah Lai\nNext Thantlang Peng Tlangthluan Pumpululh Chuih Zuamnak Ah Phu 5 An Tla I Phu 4 Semi Final An Kai Cang


An Van A Tha Taktak Thailand Ram Ah Kawl Ram Mi 40 Bak Zuar Dingin An Kalpi Hna Lio Ah An Chanh Manh Hna — Salai Ephraim Thawngpang\nAn Van A Tha Taktak Thailand Ram Ah Kawl Ram Mi 40 Bak Zuar Dingin An Kalpi Hna Lio Ah An Chanh Manh Hna\nThailand special palik pawl hna nih cun an mah ram chungah kawlram mi hna zuar dingin moto nih a phurh cuahmah hna ti thawngpang an theih bak in a phurtu hna moto cu an dawi tik ah,mah moto hi a si tiah an tleih tik ah cun a chungah zei hmanh a rak um lo i palik pawl hna cu an kir hnu ah an va dawi mi moto mawngtu pa cu,cu hlan ah cu bantuk kawl ram mi le ramdang mi Thailand ram chungah a rak zuartu hna le an rak phurtu hna a si ti an theih t’han i an va tleih tik ah cu pa nih cun thil sining a chimh dih hna tiah an chim.\nCu hnu ah palik pawl hna nih cun an tleih mi pa nih a chim ning tein rian an vun pehzulh tik ah Thailand ram chung Hatzai khua ah an va kal i inn number 79 ah cun kawl ram mi hngakchia le Nu Nau minung 40 cu an rak erh hna i an va chanh khawh hna tiah an chim.cun kawl ram mi an chanh nak hna inn hngaktu ah an chiah mi pa pakhat Mr Barri nih cun,”hi ti hin kawl ram mi le ramdang mi tampi hna cu kan tleih hna i Thailand ram in Malaysia ah kan kuat tawn hna, Thailand ram in ramdang kan kuat hna hlan ah cun mah ka hmun ah hin kan zuarta hna”tiah a chim.\nCun hi bantuk chawlehnak a tuahtu hi Nu a si i fa pakhat a nei i a fa pa cu sitama(drug)nih a tleih cangmi a si pin ah ritnaksi in chaw a let mi a si tiah a chim.Puaisa pawl hna nih cu bantuk in kan hren mi hna Nu pawl cu an rak zoh pah hna in ritnaksi he Nu he an i meh ruangah hi tibantuk in nan tleih khawh hna nak hi a si.hi rian hi caan saupi chung rak kalpi cangmi a si tiah a chim fawn.\nCun Thailand ram ah kawl ram mi an chanh mi hna pawl hi kawl ram in Malaysia ah kal dingin timhlamh nak t’ha in aa thawh mi hna an si.asinain kawl ram in Malaysia kalnak dingah lam a hmuhsaktu hna an puaisa lak ah mit’ha lo um dawh a si caah Thailand palik nih dothlatnak an tuah cuahmah tiah an chim.cun a tu ah an tleih mi hna hi ti rawl lo in nithum an rak chiah manh cang hna i kawl ram chungah khua zei um mi dah an si tiah theih khawh a si rih lo tiah an chim.freechinland\nTagged An Van A Tha Taktak Thailand Ram Ah Kawl Ram Mi 40 Bak Zuar Dingin An Kalpi Hna Lio Ah An Chanh Manh Hna\nGreek Prime Minister Alexis Tsipras Nih An Parliament Rawh Dingin Zei Paoh Tuah A Timh →\n← Kachin Ram Chung Itukkahnak Konghe Pehtlai In Drama Tawlreltu Hna Cu Tleih An Si An Fak Ngaingai Lai


Khuaruah Har News - Khuahruah har thawngpang relnak!\nKayin ramkulh, Myawaddy peng, Ukayihta a um mi SAC Ralhrang Sakhan an kahdohnak ah a thimi SAC ralhrang hmanthlak pawl cu KNU/KNLA tang ah a ummi COBRA ralkap bu nih Social Media cungah nihin ah an van langhter. Myawaddy peng, Ukayihta ralhrang sakhan cu june 26 thawk in khan KNU/KNLA\nLawngtlai, 04 Chiapa 2022 : 2 Chiapa zinglei suimilam 11:09am thawkin ralhrang nih Mindat peng khua 2 ah mizapi inn le Biakinn, sianginn hna cu vanlawng in voi 2 bomb an thlak. Ralhrang kahdohnak ruangah mizapi ralkap 3 an nunnak a liam i, hliamtuar mi zong an um, sianginn pakhat,\nNizan tihni ah Thantlang upa/Pastors /le ralhrang bawi hna nih TT kir tthannak ding kongah caih hmainak an tuah.Pu Ram Khar fianter mi ah cun ” kir usilaw kan him lai maw,security lei ah” tiah Uitum sinah halnak tiang an tuahnak a post kha si. Mah TT upa le pastors\nTuni july 4.2022 Monday ah denmark ram Shopping centre pakhat ah kum 22 mi pakhat nih a hmuh mi paoh meithal in a kah thluahmah hna i minung zeimaw zah an nunnak a liam tiah theih asi. Kan vawleicung khua caan zoh lengmang tik hna ngam nak taktak a um\nKum 3 kan uk lai tiah Ralkap ni an tuah ah Min Aung Hlan nih a chim pinah prophet Cer Hliang nih a chim ve. A zei a va sihmenh ah, atling pakhat nih a chia lei le a ttha lei a lamkip in a tuak ve lai I a\nWetlet peng nichuah lei um Min khua le In Cin Pin khua kar ah ni hin zing ah kaphnih i kahdoh nak a chuak i hriamnam ai thlau tuk ruang ah PDF (10) an nunnak a liam. Mah kong kau cu mipi ralkap Ramlak Ruachok (Shing Ma ka)phu chim nak\nAtu lio Chin miphun upa or hruaitu hna lungput le nunzia nih Kawl ralhrang hi an tei kho taktak hnga maw? 21st Century chung i Chin miphun upa pawl vialte hi chimrel nak lei in cun UNO upa.pawl nak in a let in an thiam deuh hrimhrim lai tihi kazumh\nNi Nikhat Bak Ah KNU Nih Ralhrang Sakhan Panga An Lak\nThawng tha: KNU nih ralhrang sakhan -5 bak voi lekhat te ah an lak. Zahan Jul-2 zing suimilam 4:45 ah KNLA le an tuan ti hawi hna nih KNU B-3 hmunhma chung um ralhrang sakhan hna cu voi lekhat ah an kah ciammam hna i sakhan -5 ning in an\nLung A Fak Tuk Ee: Kyaukgyi Ah SAC Ralkap Nih Khuami 4 An Thah Hna!\nKNU brigade 3 hmunram Ngawnglaypin (ညောင်လေးပင်) pengkomh ah rallam a sualtu SAC ralkap nih Kyaukgyi (ကျောက်ကြီး) peng Lawmupe(လော်မူပယ်) khuami cu meithal in an kah hna i minung 4 an thih lengah pakhat hliam a tuar, tiah KNU nih an thanh. July 3 zaanlei sang ah Bohmu (ဗိုလ်မှူး) Za Ya\nDALAANLO DALAAN RUAL. Dalaan Ka Silo An Ti Nain Dalaan Pawl. Third Party Zong Cu Tho Tho\nDALAANLO DALAAN RUAL. Dalaan Ka Silo An Ti Nain Dalaan Pawl. Third Party Zong Cu Tho Tho Hriamnam le CDF herh mi thilri bawmh duh loin, Bar le Club ah zan fatin kal in aa nuam zungzal mi pa, CDF le CNA cung ah Saya Ṭuan duh rih, Thantlang Khua\n1 2 3 … 602 Next Posts»


Pa Cu Zinglei Suimilam 6 Am In 9 Am Tiang Asi Lio Ah Nu Cu Zaan Suimilam 11 PM In 2 AM – Chin World News Evening\nNu le va a simi nih theih awk thil tampi lak ah a biapi takmi pakhat cu (nu le va it tiduhnak acaan theihthiam hi asi).A ruang cu pa i lungthawh can le nu i lungthawh caan hi a rak i dang tuk hringhran.Cucaah nu le va kar ah theihthiamnak a rak um lo tik ah chungkhar ah nuamh lonak a chuak nain theihthiamnak a um poah ah cun a caan arak idangtuk ko mi lak ah pakhat le pakhat ihtiduhnak ngeimi cungah an ihmaizah kho i nuam tein an tuah khawh.\n(1) Kum 9 ngakchiapa khrihfa a lut ruangah apa nih mei in a khangh nain a thi lo. Nu nih pa he ih ti duhnak an tanglei thil an lungthawh bik can le pa i tanglei thil lungthawh bik caan hlathlaitu hna nih nu le pa 2,300 an dothlat hna tik ah an hmuh mi cu an rak i dangtuk.\n(1) World Ugliest Women timi Video na zoh cang maw? 2.Franklin Garagam nih Hillary nak in Mr Trump a thadeuh hrim hrim ati. Pa nih nu he it tiduhnak an tanglei thil lungthawh bik caan hi zinglei suimilam 6Am in 9Am tiang asi lio ah Nu cu zan suimilam 11 PM in 2 AM tiang hi an tanglei thil nih pa he ihti duhnak an hirbik caan asi timi an hmuh. Erotic toy tangi a um mi Lovehoney nih analyses an tuah tik ah Pa hi zinglei suimilam 7:54Am ah hin an tanglei thil parpalek ahratbik lio caan asi.Nain Nu cu zan suimilam 11:21 Pm ah hin an tanglei thil nih pathil a hirbik can asi ve an ti.\nNu lungthawh caan le pa i lungthawh caan suimilam ai dangtuk caah nuleva kar ah pakhat le pakhat itheinthiam in ittiduhnak thinlung ngeih hmasa veve hi chungkhar ah lawmhnak in an khat tiah Richard Longhurst nih a ti.Cucaah chungkhar nu le va hna nih abik in nuvs sinak an tuahtik caan ah mah lungthawhnak men lawng in ruat silo in kaphnih lungthawhnak he tuahkhawh i zuam ding asi tiah an langhter.Nanmah tein van ituaktan cio te ko uh.Cu fakthanh chung in char thanmi.


NGEIH A CHIATUK EE, A FA LE NIH A NUNG BUIN AN PHUM – The Chinlung Post\nNGEIH A CHIATUK EE, A FA LE NIH A NUNG BUIN AN PHUM\nCutluk hna sual khawh ning cu khuaruahhar lei an si ko. An pu bak a si komi mah bantuk in an tuahmi hi cu apoi tuk ti lengin chim ding dang a um ti lo. Zeitluk in dah hringtu an pu hi a tuar lai timi ruah ko ah celh dingmi thil a si lo. Minung ngai hi aw, hi bantuk ruahnak a ngeimi hna rak um ko hi cu minung lak ah saram, Saram lak ah minung timi khi a si ko.\nTutan ah hibantuk thil a cannak hmun hi West Khasi Hills ah a si. Tutan thil cang konghe pehtlaiin thawngzamhnak nih alanghter mi cu, West Khasi Hills ah khua a sami Kum 80 a si cang mi Tarpa pakhat Morris Marngar timi cu a chungchuak a tufa hna nih a nung buin vawlei ah mi thi bantuk in an phum tiah thawng zamh nak nih an langhter.\nKum 80 a si cangmi Tarpa a phumtu a tufa le hna cu kum 40 a si cang mi Densil Marngar timi le kum 30 a si cang mi Diberwel Margnar cun kum 27 a si mi Jales Margar hna hi an si tiah an langhter. Atufa minung pathum hna nih hringtu bik an pu kum 80 a si cang mi cu a liamcia kan hnuzarh tuthla ni 7 ah khan Nongdisong timi kha Pordidoh timi an kalpi.\nCu hnu ah an pu cu a nung buin an phum tiah an langhter. Hi konghe pehtlaiin nawlngei tu hna nih unau pathum tarpa a tu le hna cu an tleih cang hna. A tufa le hna nih an chimmi cu kan pu hi chungkhar hna caah mi hnoksak ngai asi. Kan chungkhar hi dawih-eih camh hmangin ning cang loin aa kan tuah i, buainak a chuahter lengmang tiah an chim.\nCulawng siloin nawlngeitu hna nih an thilsual atuahtu or an pu a nung buin a phumtu an tleih hna pin ah hi konghe pehtlaiin pehtlaiihnak angei mi sualnak atuahmi chungah aitel mi a dang minung hleiriat zong police nih an tleih cang hna tiah an chim. Tutan ah an phummi tarpa hi atlaunak konghe pehtlaiin a farnu nih aliamcia tuthla ni 10 ah khan report a rak tuah cang mi asi tiah an chim.


Tham Luang Cave Rescue. Thank you! – Our Arts Magazine\nJuly 10, 2018 March 2, 2019 Abbie\t0 Comments\n← Keeping My Dogs Cool In The Heat\nThe Little Wood Nymph →


SALAI ISAK KHEN NIH VICE PRESIDENT HENRY VAN THIO KONG A CHIM CANG HIH – The Chinlung Post\nChin Ramkulh caah Vice President Dr. Henry Van Thio nih zei bantuk dah a tuan? 2016 kum hlan deuh Thantlang peng hi a dang pengtlang bantuk in thanchonak lei ah khul a nuar mi peng a si. 1988 hnu lei ah ramkip ah a pem mi zong Thantlang peng hi a tam bik an si. Cu tik ah fimcawnnak le pumpak rian tuannak lei zong ah an van thang cho ngaingai. cu tik ah khaute kip zong ah that hnemank tampi a chuahpi. hihi Ramleeng khuasa hna zuamnak nih athat pimi thanchonak a si.\nAsinain Chungkhar le peng le tlang thanchonak ding ah sakremhnak (Infrastructure) ah hlawh tlinnak taktak a si kho lo. 2016 thawk in Thantlang peng ah sakaremhnak (Infrastructure) tampi a hung um. Thantlang peng sii inn, mizaw ihkhun 25 tlum in inkhun 50 tiang tlum sii in sak a hung si. Hakha peng in siseh Electric mei (မဟာဓါတ်အားလိုင်း) mei tha tha kan hmuh. Fimcawnnak ah tanghra sung an tamnak peng a si caah peng mino hna fimcawnnak ding ah စက်မှုလက်မှု sianginn aa kan tuah piak.\nThanttlang peng ah dinti peknak ah 2.9 billion in aa kan tuah piak. cu lawng si loin Thantlang ah Thantlang in thlanglei laitlang Matupi lei pehtlaihnak bawinu tiva pi hlei zong aa kan tuah piak. Hi Bawinu va hlei nih Chin Ramkulh chak le thlang laitlang nih aa kan pehtlaih ter tu lam tha taktak a hung si. Vice President nih a chuah kehnak Thantlang peng Tikir khua ah Tidil cu 2016-2017 tangka kum ah aa kan thawk piak khawh.\nHi Tidil pi hi ralkap a rak tuan lio tein saduh a rak thah bal mi a si. စက်မှုဝန်ကြီး Department zung in Virginia စက်ရုံမှူး zong a rak tuan. Sifak santlai lo khua thanchonak ding ah sau nguh mi thanchonak Tidil tuah khawh ahcun kan thawchuah a tha deuh tuk lai tiah a rak ruah. Ramdang a um lio zong ah hi Tidil pi tuah ding ah lam a phunphun in a rak kawl.\n2015 kum thimnak ah NLD in aa cuh lai zong ah teinak ka hmuh ahcun hi Tidil pi dil khawh ding in ka zuam lai tiah saduh thahnak ngan a rak ngei. Hi Tildil hi Vice President dirhmun a phak hnu lawng ah a tuah mi a si lo. A a hlan pi in khua mi hna thazaang in rak tuah cang mi a si. cu tik ah Vice President dirhmun a phak in tha tein an pehzulh khawh mi le an lim mi tu a si.\n2016 kum ah Vice President dirhmun a hun phanh tik ah kum tamtuk saduh a rak thah mi Tikir Tidil pi cu an van pehzulh khawh. 2016-2017 tangka kum in an thawk. 2017-2018 tangka kum an an lim. 2019 January 20 ni ah onnak an tuah. Hi onnak ah Rampi ruahnak petu Daw Augn San Suu Kyi zong nih a tel pi hna i upatnak le lunglawmhnak bia zong a rak chim. Hi Tidil saknak ding ah a dih mi hi 3 billion a si. Electric mei le tipek nakding ah 2 billion a si.a dihlak 5.234 billion a si.\nHi Tidil pi hi 1365/ ဧက/pe tluk a si. Tikir khua kiangkap um khua 8 hna zong duhdim tein dinti a pek khawh hna ding a si. Meitha 50ကီလိုဝပ် a ngei mi zong an chiah khawh, thal caan zong ah khuate 3 tluk a pe kho mi thazaang a ngei. Fur caan ahcun metha a tam lawng si loin ti a liam mi nih cinthlaknak caah tampi a pek khawh rih. Cu cinthlaknak cu tlangcung leikuang a si i leikuang 108.88 ဧက a pek khawh ding a si i a tu cu 98ဧက lawng a pek rih.\nHi tidil pi ah nga phun an zuat rih. a duh mi nih zalong tein sio zong thlak khawh a si. Tikir Dam pawng ah ah Japan ram Sakura Foundation bawmhnak in Japan Cherry kung 1400 le မာဘယ်လ် kung 4000 a dihlak 5400 an cin. Hi Tidil pawng ah cin mi thingkung hna an par tik ahcun Chin ram a dawhter tu tha taktak a si lai. Ramchung ramleeng ah khual chuak;ut an tam lai. Hi Tidil pawng ah Japan Cherry kung laitlang a phak khawh nakding ah ah Pyidawngsu Minsiter U Ung Maung zong nih tuanvo a rak ka pek bal ve.\nTikir le a pawngkam khua caah tha hnem santlai a si lai tiah ruahchannak ngan a um. Tikir Dam hi Chin Ramkulh Tidil a pahnihnak a si. Pakhatnak ah Falam peng um Laiva tidil a si. Hi Tidil zong hi Chin Ramkulh Chief Minsiter Salai Lian Luai tlangtlaknak in in tuan chuah mi a si. Hi Laiva tidil caah budget 4.45 billion a dih. Ara lai mi Cozah term chung ah Matupi le sami kar lam zong Kattaza an phah piak cang hna lai.\nPalawa tiva hleipi zong 27 bilion dih in an tuah cang bantuk in Falam Surbung vanlawng bual zong 37 billion dih in an ser cang. Vice President Van Thio hi tinh mi fiang tein a ngei mi a si. alam kip in hnu a thlai mi tlangcung khausa mi, pengkip herhbau nak vialte a lam kip in a zuam mi le tampi rian a tuan mi a si. Khuakip ah thanchonak a um lo ahcun Democaracy hlawhtlin a har ngai. A fek mi Democracy a um lo ahcun thanchonak tatak a um kho lo. A fek mi Democracy le thanchonak a um lawng ah a fek mi federal uknak hmuh lam a fawi lo. Credit: Salai Isaac Khen. Laknak: The Voice of Democracy


LEVITIKAS 21 HCL - Cun Bawipa nih Moses cu a chawnh i - Bible Search\nLEVITIKAS 20 LEVITIKAS 22\nTlangbawi Hna Thiannak\n1Cun Bawipa nih Moses cu a chawnh i hi bangin a ti: “Tlangbawi hna, Aaron fapa hna cu va chim hna law, annih lakah ahohmanh nih an mi hna lak i mithi ruangah i thurter hna hlah seh. 2Anmah naih bik rualchan, an nu, an pa, an fapa, an fanu, an unau ruangah dah ti lo ahcun i thurter hna hlah seh. 3Cun an far, va a ngeih lo caah, amah caah cun an i thurter ko hnga. 4Asinain òhitumnak lei in aa pehtlaimi an thih ah i thurter hna hlah seh. 5An lukheng an i kolh lai lo, an khahmul par zong an riam lai lo, an taksa zong zeihmanh an at lai lo. 6An Pathian caah an thianghlim lai i an Pathian min cu an thurhhnawmhter lai lo, annih nih mei in thawinak hna Bawipa sinah an pekchanhmi an Pathian changreu cu an pekchanh caah an thianghlim lai. 7Hlawhhlangnu siseh, a thur cangmi nu siseh, an òhi hna lai lo; makmi nu zong an òhi lai lo; zeitintiah tlangbawi cu a Pathian caah mithianghlim a si awk a si. 8Amah cu na thianter lai, zeitintiah nan Pathian changreu cu a pechantu a si; nan caah mithianghlim a si lai; zeicahtiah nannih an thiantertu hna Bawipa keimah cu ka thiang. 9Tlangbawi ahopaoh fanu nih hlawhhlang cannak in aa thurter ahcun, a pa a thurter a si; amah cu mei in khangh a si lai.\n10“Tlangbawi, a unau hna lak i upa bik a simi, a lu cung i thuhnak chiti toihmi, puan aih awkah thiantermi nih cun a lu cung sam kha a thlah lai lo i a hnipuan zong a thlek lai lo; 11mithi umnak ah a lut lai lo, a pa ruang hmanh ah siseh, a nu ruang hmanh ah siseh, aa thurter lai lo; 12hmunthiang chung zongin a chuak lai lo i a Pathian hmunthiang kha a thurter lai lo, zeitintiah a Pathian thuhnak chiti in thianter a si cang: keimah cu Bawipa ka si. 13Nupi ah ngaknu thiang a òhit awk a si lai. 14Nuhmei maw, makmi maw, thurhhnawmh ciami nu maw, hlawhhlangnu maw, mah hna hi a òhi hna lai lo; sihmanhsehlaw amah mi hna chung i ngaknu thiang kha nupi ah a òhit lai i 15a fale kha a mi hna lakah a thurhhnawmhter hna lai lo; zeitintiah keimah cu Bawipa ka si, keimah nih ka thianter.”\n16Cun Bawipa nih Moses cu a chawnh i, 17“Aaron sinah, ‘Na tefa hna lakah an tefa chin tiangin, dotlak lonak a ngeimi paoh nih cun a Pathian changreu pekchanhnak tuah awkah ra naih hlah seh. 18Zeitintiah dotlak lonak a ngeimi nih cun ra naih awk an si lo, mitcaw, kebei, hmai rawk, kut ke pakhatkhat sau tuk, 19ke kiak, kut kiak, 20keng kul, mi tawi, khua òha tein a hmu lomi, thakpherh a ngeimi, mi òial, til denmi hna nih cun an naih awk a si lo; 21tlangbawi Aaron tefa hna lak in ahohmanh dotlak lonak a ngeimi nih cun, Bawipa sinah mei in pekchanhmi thil pekchanh awkah a rat awk a si lo; dotlak lonak a ngeih caah a Pathian ta a simi changreu cu pekchanh awkah ra naih hlah seh. 22A Pathian ta a simi changreu a ei ko lai, a thiang bik zong, a thiangmi thil zong, 23sihmanhsehlaw puanzar pawngah cun a ra lai lo i biakòheng zong a fuk lai lo, zeitintiah dotlak lonak a ngeih caah ka hmunthiang kha a thurter sual lai; a thiantertu hna Bawipa cu keimah ka si,’ a ti tiah na chim lai,” tiah a ti. 24Cu bangin Moses nih Aaron le a fapa hna le Israel mi vialte cu a chimh hna.


Camp Victoria ah upatmi kan miphun caah rianttuantu hna Hmanthlak! – The Cherry Par\nCamp Victoria ah upatmi kan miphun caah rianttuantu hna Hmanthlak!\n(Kan miphun ah Upat mi Pastor le Khrihfabu rianttuantu hruaitu vialte, CC rianttuannak ah CNF rianttuan tu lawng kan ni phazo kho hrim hrim lo i, kan Chimpi ve uh, kan bawm ve hram uh tiah kan nin sawm hna) Chin Miphun Unau vialte, Kan Chinram a luat lo. Kan miphun kan zalawng lo. Hi luatnak le zalawnnak hmuh ding, a kan uk tu pawl teinak ah kan Chin miphun thazang tthawng tak tak kan ni ngei ko. Cu cu kan hman thiam lo, kan hman khawh lo caah mikut tang ah kan tang rih. Hi kan thazang hi kan hman khawh lo, kan zaapi kan cawl cio lo chung pauh cu miphun dang kut in kan Chinram kan luat ter kho ti lai lo.\n← Trump Caah Ruahchannak A Tam Chin Lengmang State (6) Vote A Fiang Tuk Cang\nMalaysia accident a tongmi Cung Bawi Bik caah CYO le CRO nih RM 4,125 bawmhnak kan pek →


Gen. Colin Powell: Trump hi phunghram lengin a um mi asi – Chin 11 News\nGen. Colin Powell: Trump hi phunghram lengin a um mi asi\nPosted By: Chin News June 7, 2020\nGen. Colin Powell hi US ralbawi ngan taktak a rak si i US mipi nih an tihzah ngai mi a si. US ram caah nunthap bakin ral a rak tu ve mi pasal tha taktak a rak si. Asinain a kum a tlin ve cang caah pension a la ve cang.\nGen. Colin Powell nih cun President Trump hi US nih kan ngeih mi phunghram leng in rian a tuan mi asi caah US mipi kan fim ngai le kan i ralrin ngai a herh a ti. Nai teah minak pa thih nak kong zong ah khan Gen. Colin Powell nih President Trump cu fak ngai in a mawhchiat pinah lamzawh mi mipi pawl cu a rak dirkamh ve hna.\nCun Gen. Colin Powell nih Covid-19 pulrai kong zong ah President Trump nih thithruai ning le zohkhenh ning a thiam lo caah kan ram chung mipi nunnak tamtuk a liam phah nak hi a si tiah a chim rih. Gen. Colin Powell nih CCN media sinah a chim mi cu “kan sining hi a chia chin lengmang cang, cu ruang ah US ram mi sinak a ngei mi paoh nih cun kan thut in kan ruah ngaingai a herh cang. US mipi hna mah hi keimah caah a tha ding a si maw ti hi rak ruat cang uh” tiah zong a chim.\nGen. Colin Powell nih hi kong a chim mi hi President Trump nih Tweeter hmang in a rak soisel mi ruang ah lehnak arak tuah mi a si i “Gen. Colin Powell nih hngilh thupa Joe Biden vote a timh tiah ka theih” tiah President Trump nih cun a rak tial mi ruang ah a si.\nHi tluk in US ramchung minung thong tamtuk nih lamzawh nak in duhlo nak langhter le buaibai nak hi ka nunchung ah ka voikhat hmuh nak asi, hi nih a ka ruah ter mi cukan ram nih fimnak mit kan au a herh cang, cun hi bantuk thil a tlung ti nak hnga lo ah kan lungfim nak cawnpiak tu a si lai ti hi a si tiah Gen. Colin Powell nih cun a chim.\nGen. Colin Powell nih President Trump cu ram hruaitu si ding ah atlak ti lo, kan ram nih kan ngeih mi phunghram le phunglam a zul lo. Phunghram kan ngeih mi cu kan upat in kan zulh a herh tiah a ti.


R.I.P : Tuzan Mui hnu Ah Yongon Palik nih Mi Pakhat An Kah Than I A Thi (+Video) – FIAKFAIROCK\nYangon : Shwepyitha Township, ṬaWamPu 15 veng i a duty mi pakhat cu vengchung i a vakmi palik nih an kah tiahရွှေပြည်သာဟစ်တိုင် Facebook group ah an tarlangh.\nZaan mui hnu i a cangmi thil a si i an chim ning ahcun vengchung i a vakmi palik mawṭaw a kham ruangah mawṭaw cung a tthumi palik pali lak i mipakhat nih thilak in a kah tiah theih a si.\nHi kong he pehtlai in bia fiangfai a chuak rih lo nan kah i a thimi a si in a lang, mipi nih an hel cuahmah liao live video an thlah i, Video i a langmi ahcun a elbom i kah mi in a lang, a hmai zong ah thisen a khat thlu. Live video na zoh duh a si cun hika hin rak hmet.\nTuchun Mandalay lei i buainak chuak cangmi he mipi cu an thinhang tuk i zeitin dah ralkap le palik cu an ci kan hmihkhawh hna lai tiah khua ruat pahin upa pawl nihcun mipi pawl cu forhfial nak an nei hna.\nKawl ralkap nih Myanmar rampi cozah nawlneih nak a lak hnu February 1 in kan ramchung ah buainak a chuak thluahmah. Ralkap kut i nunnak a liammi zong an um pah cang i nikhat hnu nikhat in ram chung boruak cu a sosang thluahmah i rampi hi buainak namen lo a chuak lai ti phan a um ko.


Aungla Nsang Caah Thawngpang Chia Taktak A Chuak! A Thinhun A Zual Bak Lai!\nRidder Nih Aungla Nsang Thongh Colh Dingin A Duh Lonak An Hmuh Ning: Ridder nih zei ruangah dah Aungla he i thongh colh dingin a cohlan hngalo timi ruahnak ah:- Aungla cu kan hnu Ridder he an i phomh ah round roun1 ah a sung i a taisawm pakhat chuhpiak a si. Aungla nih Ridder cu direct, i thawng colh dingin sawm khawh a si, tuan deuh zongah Japan pa he an i thawng i, Japan pa a sung, a zuam cawh colh i a dang he i thawnglo in aungla a thonghpi colh i Japan pa sung than.


FALAM MINO AN CELH TI LO, AN MAWH BAK LO, LUNG A FAKTUK HRINGHRAN – The Chinlung Post\nMarch 31, 2021 admin Chin 0\nRalhrang Kawlralkap Min Aung Hlaing hruaimi Ralkap Council nih Falam Thlanlung pawl an hrawh mi ruang ah Falam CDM Supporter nih ralrin peknak le tlerhnak fak ngai in an tuah ve cang. Kawlca in an tial mi, Hakha holh in ka rak leh chin mi asi. Falam holh in an tial mi tucu a taang te ah a dang tein copy kan tuah tthan.\nKawlca in an tial mi ah an langhter mi cu “Chin miphun kan nunphung ah Thlanlung, Lung Catial le Lung donh timi hi kan upat, felfai tein kan zohkhenh mi le kilven mi asi. Chin miphun kan nunphung nih a upat tuk mi Thlanlung, Lung Catial le Lungdonh pawl cu a hmasa a umnak in hmundang ah tthial kan duh hmanh ah, Lai phung tein Thisen luannak kan tuah, Sathil kan thah i cu Sathil thisen cun upatnak le thianhnak tuah hnu ah hmundang ah thial a si tawn” tiah an langhter.\nCun an peh rih mi cu “Cu bantuk in Chin miphun le kan nunphung nih a upat tuk mi cu Ralkap Uico nih zeihmanh ah rel loin, Falam thlam hmun ah a um mi Thlanlung 52 cu nan hrawh dih. Cu caah kan upat tuk mi nunphung, Thlanlung le Lung catial zeirel loin nan um i nan hrawh dih caah, kan mah Laiphung tein thianhnak kan tuah tthan lai. A si nain tutan ahcun nan mah Uico ralkap thisen in kan thianh lai,\nUico Ralkap pawl nan hngawng ah Namte in kan i ah hna lai, nan Hngawng in a luang mi Thisen in kan pipu hna thlanlung nan hrawh mi cu upatnak le thianhnak kan tuah lai. Nan hrawh mi Thlanlung ah rak vui cang mi thimi ruah cio an thla le Falam khua mi hna i bawm in kan i rat hnawh hna lai, nan thisen in nan hrawh mi Thlanlung kan thianh tthan lai” tiah fak ngai in an langhter hi asi.\nA taang hi cu Falam holh in a tawinak in an tial mi asi i copy kan rak tuah chin tthan. Falam holh in an tial mi “Sa Thi Kan Luan Ding” Laimi in kan Lai daan ah Thlanmual thawn pehpar in daan kan nei. Thlanmual le khan cu remthat ding a si ah maw, thiatbal ding a si ah maw, Sa thi lawn/luan in tuahsuak theu a si. Cui’ daan cu Laimi ih misual bik kan timi khal in pahbal dingah an ruat ngam dah hrimhrim lo.\nCuruangah, tui’ tum Canmary veng ih ummi Thlanmual 52 in siatbalsak mi parah nan mah rori ih thisen luan a tul ding!A na tuk ti ah ti leh hlah uh! Lairam ah nan um ih Lai daan nan pahbal ruang ah Lai daan vek in nan par ah a thleng dingmi thil a si ih nan siatsuahmi thlanmual 52 kiltu Khawsia pawl thawn nan siatsuahmi thlanmual remtha sal dingih nan thisen luan dingah kan ra pok cing ding.\nRALKAP LEI TTANG PAWL CAAH CUN THAWNGPANG CHIA SI KO CANG


BUNGKUNG BLOG: PUMTEK KONG ( Mahooya Bead)\nPUMTEK KONG (Mahooya Bead)\nChinmi nih pumtek kong an ngeihmi cu tuanphung bia chimmi ah mi pakhat nih Meheh arak ngeih i,a pekmi rual atthat ruangah Meheh nih a Ek mi cu Pumtek ah a cang.Cucaah rawl ttha nih pumtek ttha -pumtek ttha nih rawl ttha a chuahter i Pumtek (mahooya bead) cu a man sung khun ti khi asi.\nAtu ahcun pumtek cu Pakokku peng,Kankaw lei in a rak ra mi an si naan,khoika set ah an cawkmi asi ti,Chinmi nih an hngal lo.Acheu chanthar pumtek pawl cu ahlunmi tlukte in an phun attha.Pumtek cu a pum,aper,azawl ti in phun hra(10) a um i,anak le rang,anak cungah rangtial in ti in rong an ngei.Annas 8 in Rs 100 tiang man a ngei i,chan peh in an ngeihmi pupa ro asimi cu a man asung u i cawk khawh asi lo.Sangte Lian Mo nih tambik angeih nan, aphun thabikmi cu Sangpi chungnih an ngeih.Thantlang Ramuk Lian Dun zong pumtek tampi a ngei ve.\nRamuk bawi nih ngeihchiah thilri asiloah pumtek phun ttha a man sung khunmi a ngeih ahcun thahdah(Feast)a tuah phung asi i,aphun ttha deuhmi pumtek le darkhuang cu midang sinah pek khap an sinak,mibu zapi hmai ah a rocotu a fale cu hmunpi inn ah chiah hrimhrim ding in bia a vuih hna lai.Cu in thil a hung ummi cu:aho Laimi nih an pupa ro thil cu an zuar in(midang)an pe hna lai lo,azuarh apek hna ahcun thiloh vanchiatnak a cungah a tlun hlei ah a nupi zong a cing lai.\nLaimi nih tahchunnak an pek,Nguntualchung(Zathang) Van Ling nih a chungkhar puparo asi mi darkhuang cu a nupi man caah apek hna.An nuva in tefa an ngei kho lo.Cu tiin upate nih darkhuang cu an kherhter tthan hna.Van Ling athi lai an ti hna i an kherh hnu hna cun Van Ling nupi nih fa pali ahrin( Mr.H.E.Fisher The Handbook).\nAD 4th in 9th kumzabu kar hrawngah Pyu miphun nih an umnak waddi khua ah pumtek cu an rak ser ti asi.Zeitin atialtamh ningcang asi bel an hngal kho lo nain,Tibet le Indiaram i anrak ser mi onyx,\ndZi beads,le naktial a rong filmi bantuk phun cu an si.Payagyi khuami nih tialtamh sermi phun bantuk siloin,Indo-South Asianram ah pumtek lung aphunphun an rak sermi he an i lo.\nPumtek cu Pyu miphun hrimhrim nih arak duh ngaimi asi i,cucun Chin miphun sin zongah ahung lar ve.Kawl nih Tlangram lei ah an rak en hna hlan ahcun Chin le Pyu cu Innpa aa dawmi an rak si.Pyu miphun cu an lohtlaunak asau cang nain,Chin miphun nihcun pumtek cu 20th century a hung phanh tiang an sunsak rih ko.\nKum 1900s hrawngah,Pyu miphun an rak umnak khuahlun thing pawngkam,Lungsen Khor(Red earth Pit)an ti mi hmun ah pumtek cu an rak hmuh.Tam deuh in hmuh chin duh ah thlankhor hlun pawl cu an cawh hna i,cu thlankhor chung ahcun tlakum chung ah an chiahmi pumtek,cun lung man ngei in sermi vui le saram dang muikeng an sermi pumtek le thir man sung an hmuh hna.\nKawl pawl nih cu Pyu miphun hna thlankhor chungah a ummi pumtek cu Chin miphun hna sinah an zuar i chihkhatlo caan tawi karte ah an manh dih colh.Kum 1920s hrawng in hin cun Pyu chan lio i an rak sermi pumtek zuar awk a um ti lo.Cu ti in zuar awk an hun ngeih ti lo,nain kawl pawl nih an caah tangka luhnak hram tha asi ti an hun hngalh tikah,Payagyi khuami pawl nih kha hlan pumtek phun he mui lawhtermi pumtek thar an hun tuah chom.Cu an tuah cu 1925 in 1942 kum chung karlak le 1950 in 1970 kum karlak hrawng hi asi.\nPyu chan lio i an rak tuahmi pumtek cu,a chanchan in,caan saupi Vawlei nih arak phum i lung bantuk ah acangmi,thankung muru(toddy palm,Barassus flabllifer)phun in an rak sermi si nih adawh bik.A hnu i an hun sermi pumtek cu,Ingyin kyauk hpyu(white stone of the sal tree,shorea robusta)in kan ser an ti ko nain,angaite ah asi kho mi cu,thing in lung ah aa cangmi thinglung(fossilized wood)ah dipterocarpoxylon ti mi thingkung phun hi kawlram ah hmuh khawh asi i,cu thingkung cu ingyin(sal tree)kung he aa lo ngaimi an si.An ci phun zong a naih ngaimi an si.\nCu pumtek an ser tthan mi cu ,lungrang (thing in lung ah acangmi)pum/thluan cu an duhning mui keng/phun an an saih i,thunglung(lime),washing soda le borax an cawhmi a hang in an tialtamh (design)hnu ah a nak cawh chihmi copper sulfate,potassium chlrate,orpiment le sulfur an cawhmi in an hnuai.Mah an hnuaimi cu mei ah an em.Aza cang an ti in an daihter i an tawl hnu ah pumtek ah a hung chuak.\nAhmasa ah pumtek cu Pyu nih Chins sinah an zuarh hna.Cuhnuah Kawl nih Pyu thlankhor hlun chung ta an lakmi Chin sinah an zuarh chin hna i thlankhor chung ta adih in anmah ser chommi an zuarh tthan mi hna asi.Atu ahcun pupa hlawn thil hlun bik pakhat asi mi pumtek cu khuasak tintuk harsaknak ruangah chinmi nih mi dang sinah an zuar chin ve cang.\n(The Margaretolist,The Journal of the Center for Bead Research,1992 chung ta a tawi fiannak in ka lehmi asi,the Hakha Nun phung cauk,Cung Bik Ling tialmi ).


Malay Chin Ralzaam Sinah A Herh Tukmi UNHCR Leiin Thawngthanhnak – Chin World News Evening\nMalay Chin Ralzaam Sinah A Herh Tukmi UNHCR Leiin Thawngthanhnak\nNovember 20, 2020 November 20, 2020 Salai Van Chin News\nUNHCR A HNUBIK THAWNGTHANHNAK: Conditional Movement Control Order (CMCO) SOP: 9 November 6 December 2020 Malaysia cozah nih Condotional Movement Control Order (CMCO) cu pehzulh dingin thawngthanhnak a tuah tthan. hmailei theihternak kan tuahhlan tiang UNHCR cu khar a si lai.\nZaangfahnak in UNHCR Zung nih pehtlaihnak an tuah lo a si ahcun rak ra hlah. Hmailei thawngpang thar theihnak ding caah www.refugee-malaysia.org hi zaangfahnak in pehtlai in rak zoh ve. Ref: Chin Refugee Committee- Malaysia\nRelchih: (Success) teinak hlawhtlinnak na hmuh khawh nak dingah zei dah na tuah? Na thlen a chuak bal maw? Lung rethei taktak in khua tuak tan in na um bal maw? Intuarnak zei tel na ngeih mi a um cang maw? Haa cang rial bu le mitthli tla buin zuamnak hna na ngei bal cang maw? Chawva lei le cacawn fimthiamnak lei hlawhtlin na duh taktak ahcun na haa cang rial bu le a lam kip in intuarnak na tem hmasa hrim a hau lai.\nMah pa hi vawilei pi nih a min kan theih hlan ah a rak tuar ing ngai ta ve. Journalism a cawng i Degree a lak lai te subject 2 ai duh ah a ngol diam. Lai tuak in tuak ahcun a pam kho taktak khi a si. Hollywood ah ka lut lai tiah biakhiahnak a tuah. Ai zuam len nain a lut kho colh ti lo. Cucaah thilri thial (furniture removal) rian hna a tuan ta.\nCun, El Pollo Loco (The Crazy Chicken) ti mi Restaurant ah customer lemnak an tuah mi ar thil thuam (chicken mascot) ai hrut le ni lin sa taktak 42.2 F lak ah El Pollo Loco sign an tleih ter. Cu bantuk lam bi tein a lut ko nain ai zuam ai zuam le ni hin ni ahcun heavyweight Hollywood star minthang Brad Pitt tiah zapi nih kan theih dih. Hling lak na kal hnasa lo cun pangpar lam hna zulh colh nai timh ahcun lam phok zulh a duh mi minung na si kha mah tein i hngalh khawh a si. By Sang Hre\nThlacam Bawmhhalnak: Laimi Nih Bochan Mi Rev. Dr. Hai Vung Lian Dihmun A Tha Lo Ngai\nBiden Caah Thawngchia: Trump Legal Team Ready Kan Si Cang Tiah Thanhnak An Tuah Cang


Kan Semnak A Chiatnak Aruang Pakhatnak & Pahnihnak: Salai B. Chan Khar - Ramleng Chinmi\nHomeCaparKan Semnak A Chiatnak Aruang Pakhatnak & Pahnihnak: Salai B. Chan Khar\nKan Semnak A Chiatnak Aruang Pakhatnak & Pahnihnak: Salai B. Chan Khar\nOctober 3, 2018 Robertson Bawi Nun Thar Capar 0\nKan Semnak Ram A Chiatnak Ruang I\nAruang tampi ka tial hlan ah Myanmar ram pumpi ah sifak le santlailo le mirum le milian kar ah a fak tukmi thleidannak hmanthlak ka tial hmasa.\nMirum le milian nih a lal in an kan lalhnawh. Leidip lak ah sifak an kan rialchih. Santlailo an kan namneh. Pumtlinglo minung an thlanglamh hna. An puarthaunak kong hmanh kan chim ngam lo. Sia ruah tuar in kan tuar peng.\nTahchunnak ah, sii-inn ah siibawi le nurses daithlan ruangah a thi lo ding kan thi. Siibawi le nurses cungah kan ngaihchiatnak hmurkaa hmanh kan duhning in kan ang ngam lo. Ningcang lo in thih kan tong nain ningcang lo in a dih. Santlailo thih le zatlak cu zei phu a tho lo.\nAwteh, siibawi le nurses cu, milian le mirum lakah an i tel cuta. Kannih sifak bia cu, zei ah relpiak a tlawm teh. Vawlei hi a fair lo tuk. Sifak le santlailo dirkamhtu cozah ttha kan ngei fam lo cu ta. Sia ruah tuar in teh kan tuar peng ko rih lai.\nCozah zung ah rian kan sok. Thiamnak ttha tuk na ngeih zongah hmuh lai i ruah duh hlah. Thiam le thiam lo nakin aa pehtlaimi officer pawl he aa theihngal deuh le tangka tom in a chep kho deuh paoh nih rian an hmuh deuh ko hih. Midingfel an hrum an ai. Sifak le santlailo lung a fak. Ziah hihi a can? Aruang ka tial te lai.\nLaimi kan biaknak zong ah thleidannak a chah, kan Bawipa Jesuh nih Jerusalem i thleidannak puanzarpi a thlek cang ko nain. Khuate siseh, khuapi ah siseh, thleidan tlang a sang. Thleidannak thlaici a keuhnak ram le theipar a chuah cangnak ram in kan tthanglian fam cu ta.\nLaitlang i khua pakhat ah mirum milian deuh le mitthawngttha pawl nih khuapi khapmi thil an pah. Ahodah a cawl ngam. I phetchem nun in a dong; mirum le milian pawl nih an duh thil an co. Cucu khua tthalo, khua nuamlo kan ti. Cu bantuk phun cun, ram thalo zong hi a si ve.\nKawl ralkap le central cozah nih nihin tiang an kan thleidan peng caah a herh bikmi thil – mah le ramkulhte ah nawlngeihnak (residual power) – an kan pe duh lo. Residual power a um lo cang ahcun, rampi cozah he i ttawmmi nawlngeihnak (concurrent powers) a um kho lo. Residual powers le concurrent power in i uknak hi Federalism an ti. Thleidan kan si peng ruangah a cunglei i thleidannak tlangsang khi pumpak nun, sii-inn nun, zatlang nun, cozah nun le nun zeizong ah a um peng ve. Myanmar ram le na ramkulh ah thleidan dohnak phungbia (Anti-Discrimination Acts) an um lo teh. Cozah lila nih cun pei a tial in tial lomi thleidannak phung in kum tam tuk chung an kan uk cang fam le kan thi le kan sa tiang in kan i nunpi viar cang hi.\nKan ram a chiatnak aruang cu, Federalism uknak kan ngeih bal lo caah a si. Cucaah cun pei, mirum le milian le mitthawngttha nih duh paoh in sifak le santlailo a zawitu zapi an kan namneh pengnak hi a si cu. Kan lungfahnak le kan ngaihchiatnak hmanh kan chim ngam ttung lo. A in te in kan i in peng. Kawl kan ttih peng hna hi.\nA tanglei biatlangtar pawl hi ka hun tial te hna lai i, kan ram a chiatnak aruang nan hun i fiang chin te lai.\nPhunghrampi Nawlngeihnak (Constitution)\nRamkulh Cozah Nawlngeihnak (Residual Powers)\nRampi Cozah Nawlngeihnak (Ralkap An Si Lo)\nRamkulh le Rampi Cozah Hrawmmi Nawlngeihnak (Concurrent Powers)\nCozah Tuan Liomi Nawlngeihnak (Executive Powers)\nPhungbia Nawlngeihnak (Judiciary Powers)\n* Ngunkhuai Phungbia, Thleidan Dohnak Phungbia, Professional Phungbia, Public Administration Law tbk. a herhning in ka run tenhchih hna lai.\nKan Semnak Ram A Chiatnak Ruang Cu II\nPhunghrampi 2008 a si. Tlangmi ramkulh nawlngeihnak pakhat hmanh a um lo. Rumro nawlngeihnak (totalitarianism) lam in rampi President nih calkingh phun in ramkulh Chief Minister pi a thim.\nFederal State kan pe hna sehlaw kanmahte in ramkulh Phunghrampi kan i ser lai. Ramkulh Phunghrampi tang ah Crimes Act, Wrongs Act, Public Administration Act, Education Law, Health Law, Land Act, State Police Act le a dang phunglam tampi kan i ser hna lai i, kan ramkulh cu a khel ai let vuaimai ko lai.\nRamkulh khuasa mizapi nih kan parliament hruaitu pawl le Chief Minister kan i thim hna lai i, a fel lomi MP le Minister paoh, voi nolh thimnak ah ka tthilh mei hna lai. Cucaah, fel lo an ttih lai i, ramkulh um mizapi aw-aan an ngai hnga le mizapi kha nawlngei bik lengmang kan si hnga.\nRalkap suaimi phunghrampi 2008 tham ah cun, Myanmar President le State Counselor tluanhtlamh peng an hau le Chief Minister le Parliament Speaker nih anmah hnarkua in an thaw an chuah kho lo. State Parliament nih phungpi ‘Act’ ngaingai sernak nawl an ngei hme maw? Nawl an ngeih cem ah zulhphung ‘Regulations’ hrawnghrang lawng dah an ser lo ah. Ka hngal ve loh.\nA cunglei pi i ka langhtermi State Phunghrampi le State Acts pawl khi Federal ram hruainak phung ah cun, kan i ser hna hnga le biaceih zung zong, State Lower Court, State Intermediate Court le State Supreme Court/ High Court tehna kha kanmah tlangmi (Laimi) bak nih kan sak hna lai i, biaceih bawi kan ttuan lai. Supreme Court Judge Mang Lung Kio ti phun hna kan hun ngeih hna lai.\n++ Ka peh than te lai ++


Trump Dirhmun Le Biden Dirhmun Cu Fiang Taktak In Langhter Si Cang – Chin World News Evening\nBy Chelsea Bawi: 𝐄𝐥𝐞𝐜𝐭𝐢𝐨𝐧 𝐚 𝐒𝐮𝐧𝐠𝐡 𝐫𝐮𝐚𝐧𝐠𝐚𝐡 𝐃𝐮𝐡𝐥𝐨𝐧𝐚𝐤 𝐋𝐚𝐧𝐠𝐡𝐭𝐞𝐫 𝐝𝐢𝐧𝐠𝐢𝐧 𝐓𝐫𝐮𝐦𝐩 𝐧𝐢𝐡 𝐌𝐢𝐩𝐢 𝐏𝐮𝐦𝐡 𝐚 𝐓𝐢𝐦𝐡 𝐡𝐧𝐚 𝐥𝐢𝐨 𝐚𝐡 𝐁𝐢𝐝𝐞𝐧 𝐜𝐮 𝐖𝐡𝐢𝐭𝐞 𝐇𝐨𝐮𝐬𝐞 𝐜𝐚𝐚𝐡 𝐓𝐢𝐦𝐡𝐥𝐚𝐦𝐡𝐧𝐚𝐤 𝐚 𝐍𝐠𝐞𝐢 𝐜𝐚𝐧𝐠: Lungthin ai thenhmal tuk cangmi America i President pakhat dirhmun in tawlrel colh hau a si mi pulrai le a dang buaibainak vialte kongah Sunday in khan cun Biden nih timhlamhnak a thok cang, tiah thawng theih a si.\nState tampi ah Biden nih buan a co a theizing tiang zongah Trump cu a lung a thawng peng ko rih i, Biden nih buan a comi cu Congress ah a ummi a Republicans hawi le hna nih an cohlang lo. Election phichuak challenge tuah dingin Trump nih mipi a pumhkhomh hna, tiah a campaign aiawhbiachimtu Tim Murtaugh nih Sunday ah a chim.\n“Mithi hna vote an thlak. Cucaah vote kan relpiak than u,” tiin Trump nih state tampi ah nawlnak a tuah. A chimmi hi hrihhram ngaingai a ngeihter kho fawn lo. Mipi pumhnak cu zeitik tuah a si te lai, timi kong belte Murtaugh nih a langhter lo. A tutiang ko rih ah cun vote kongah ai ningcanglo mi thil zeihmanh hmuh awk a um rih lo. Cucaah Trump campaign nih tehte fiangdeuh in an kawl khawh a hau lai, tiah state election officials nih an chim. Ram pumpi huap i popular vote ah cun Biden nih Trump hi 4.1 million tluk in a tei i, Electoral College vote in 300 lenglo a hmuh.\n𝐁𝐢𝐝𝐞𝐧 𝐧𝐢𝐡 𝐜𝐮𝐧 𝐑𝐢𝐚𝐧 𝐢 𝐂𝐡𝐚𝐰𝐧 𝐤𝐨𝐧𝐠 𝐚𝐢 𝐛𝐮𝐚𝐢𝐩𝐢, 𝐓𝐫𝐮𝐦𝐩 𝐧𝐢𝐡 𝐜𝐮𝐧 𝐕𝐨𝐭𝐞 𝐫𝐞𝐥𝐭𝐡𝐚𝐧 𝐤𝐨𝐧𝐠 𝐚𝐢 𝐛𝐮𝐚𝐢𝐩𝐢: A administration tangah rian a tuan dingmi official pawl thimnak kong zongah Biden le a advisers pawl riantuan thok chom an i tim. Biden tangah CIA director ai cuh dingmi ah hin former US intelligence officials 2 Michael Morell le Avril Haines hi an si.\n18th century tein American democracy i a hmelchunhnak a si bangin, President pakhat nih a chawngtu president kut ah daitein nawlngeihnak le rian apnak tuah dingin nonpartisan good-governance group nih Trump an nawl. Tutan bantuk in faakpi in campaign tuah hnu zongah a chawngtu president kut ah nawlngeihnak le rian velngeihnak te he apnak tuah hi US tuanbia chungah a um pengmi a si, tiah Partnership for Public Service’s Center for Presidential Transition nih a chim.\nKum 28 chungah Trump hi ahmasabik term hnihnak a peh kho lo mi US persident a vun si ruangmang cang lai. “Make America Great Again” ti ai tialmi lukhuhsen he cun Sterling, Virginia ah golf a tu huar ko. “Lamestream Media nih next president a ho a si, ti cu zeitik ah hme a thanh?” tiin Trump nih golf tuk ai lim hnu ah Twitter ah a tial.\nVote relthan a va si ko hmanh ah election a phichuak hi a thleng kho lem lai kan zum lo, tiah experts pawl nih an chim. Trump campaign nih an i kenmi biasu zong hi an hmetuaituk caah, election a phichuak hi a thlen khawh lai kan zum lem lo, tiah legal analysts nih an chim. Trump a tanhtu mipi tampi hna nih cun an sunghmi hi an conhlang kho rih lo. “Tukum i mail-in ballot a tamtukmi hrimhrim hi ka lung a hring. Mail-in vote thlak hrimhrim hi phungning a si lai ka zum lo,” tiin Pen. State i Harrisburg khuasa Lynn Nester, 53, nih a chim.\nVote peknak kongah Pennsylvania nih rii a khiahmi a um lem lo. Cucaah mail-in vote hi a mikip nih pek khawh a si. Pulrai tih ruangah, tukum cu tuan tein mail siseh, minung pumpaak in siseh vote a pemi an tam ngaingai. “Phung zulh in challenge an tuahmi paoh cu onh ding an si. Cu hnu lawnglawng in cun tutan thimnak hi aho set nih dah a tei, ti hi America nih bia a chah khawh lai,” tiah House of Representatives ah top Republican a si mi Kevin McCarthy nih Foxx News ah a chim.\n𝐏𝐎𝐋𝐈𝐂𝐘 𝐤𝐨𝐧𝐠 𝐢 𝐓𝐢𝐦𝐡𝐥𝐚𝐦𝐡𝐧𝐚𝐤: Biden hi US senator le vice-president dirhmun in cozah rian a tuannak hi kum 50 deng a si ve cang. January 20, 2021 i White House a phaak te tikah khin kum 78 a phan cang lai i, White House a thumi President vialte lakah kum upabik a si lai. Vice-president hrangah ai thimmi nu hi US Senator Kamala Harris a si i, US ah a sangbikmi 2nak office ah a hmasabik Black American nu, cun Asian thi ai cawhmi nu a si te lai. Sunday i Wilmington, Delaware ah a ummi biakinn pumh an dih hnu ah a fapa Beau le a dang a sahlawh 3 an vuinak khrihfabu thlanmual lei ah Biden le a chungkhar rual an va kal. Election Day zingka zongah cuka a vung pal, ti a si.\nMuslim an tamnak rammi pawl US tlawn khap ai tim. International Climate change lungtlinnak peh than ai tim. WHO in Trump a chuahmi zong peh than a timh. Illigal in US ah hngakchia an luhpimi pawl an ram lei tlunter viar dingin Trump nih program a suaisammi zong hrawhpiak ai tim, tiah Biden a adviser nih a chim. Republicans nih US Senate an i tonenh khawh a si ah cun, chamber pi i fehternak an tuahmi kilven khawhnak dingah a chunglei in Cabinet officers pawl Biden nih a thim ve hna lai, tiah a advisers pawl nih an chim.\nBiden a hrokhrawlnak vialte Trump nih phuan cikcek dih ai tim cang


Phyo Myat Aung nih solo album a zuar i mipi an i ting lo | THE CHIN EXPRESS\nHome Minthang Phyo Myat Aung nih solo album a zuar i mipi an i...\nPhyo Myat Aung nih solo album a zuar i mipi an i ting lo\nMyanmar Idol Season 3 winner simi Phyo Myat Aung nih September 29 ahkhan City Mall ah a album mipi sin theihternak le zuarnak a tuah i mipi an i ting/za lo.\n“Tuni zuar awk ah khuai 1,000 copy kan tuah i sml cheu chungah an cawk dih. Pre-order a tuahmi cheukhat a ting lomi an um. Ka lungtha lo tuk, mah ruangah ka ngaithiam hram uh tiah kan nawl hna.”\n“Hi bantuk hi ka tong bal lo. Khuai 1,000 zuar khawh cu a fawimi a si lo. Sml cheu chungah an cawk dih ruangah kaa nuam tuk.”\n“Album hi tuan deuh ah chuah ding a si nain, puai ah hlasak an ka sawm caan, kaa manh caan ah ka dam lo tbk,. aa ton ruangah ka tlai deuh. Ka hla pawl cu ngakchia, mino le upa ti loin aho paoh ngai kho dingin tha tein ka thim,” tiah Phyo Myat Aung nih a chim.\nPhyo Myat Aung solo album ahcun hla fung 9 a um. A album zuarni ahhin Ni Len Par Mawi telhin a hlasak zuamtti hawi le nih minthutpinak an ngeih.\nPhyo Myat Aung album ‘Tint Athuat Manenhphian’ cu atu hi Yangon, Mandalay, Naypyitaw le khuapi chung i hmun tampi ah cawk khawh a si.


MMA vulei cung minthang Khabib pa a thi – Chin 11 News\nMMA vulei cung minthang Khabib pa a thi\nPosted By: Lian Chin July 4, 2020\n“Father of Dagestan MMA” tiah auhmi Abdumanap Nurmagomedove (kum 57) UFC Lightweight Champion khabib pa, cu thla 3 a dam lo hnuah a nunnak a liam.\nApril thla in damlo a thawk i Russia’s Republic of Dagestan siizung ah an thlop. A zawtnak hi Covid-19 phun deuh a si nain, an thil ri tlamtlin deuh lo ruangah, siizung lei an i rem cang lo ruangah Covid-19 test loin Pneumonia dam lo thlop in an zoh khenh caah, Moscow ralkap siizung ah an thial.\nRalkap siizung a phan hnuah Covid-19 test nak an nei i, Positive a si an hmuh. positive a si ti an hngalh tlawmpal ah (heart attact) lei damlo in a um i, operatian antuah colh. Cu ni cun zual lei a panh i 3 july 2020 ah a celh ti lo i a nunnak a liam hi a si.\nAnih hi UFC Ligthweigth Champion Khabib a hnu lei in thazaang petu a si i, Republic of Dagestan ah MMA pabik a si tiah theih mi a si. MMA vuleicung i upat mi zong a si, Wrestling le Russia self- defense martial art SAMBO thiam tuk mi a si. Amah sin i, a cawng mi le i thuat ning chimtu zong an tampi i, tutan i, thihnak a ton hi MMA zong an ngaih a chia ter viar hna.


Thawngpang thar: UK si lei thiam sang hna nih Christmas Hlan ah tlamting tein kan chuah cang lai. – Thechinlungnews\nThawngpang thar: UK si lei thiam sang hna nih Christmas Hlan ah tlamting tein kan chuah cang lai.\nUnited Kingdom of Britain ram nih coronavirus Vaccine cu Christmas hlan ah tlamtling tein chuah khawh a si cang lai tiah UK acozah chief Scientific adviser nih tuni ahkhan a chim.\nSir Patrick Vallance nih a chim ning ahcun UK nih COVID-19 si a tuah micu minun sinah test tuah a si tikah tlamtling tein rian a tuah tiah hmuh khawh a si, tukum kum donghnak lei ahcun tlamtling tein chuah khawh asi cang lai, hmaikhum hlan hrimhrim ah chuahkhawh a si cang lai tiah a chim.\nAtu hi vaccine kan buaipi mi hi cu voidang he cu aa thlau tuk a riantuaning zong a tha tuk, Hi nih hin zeizong vialte a thleng dih khawh mi a si tiah UK ram media ngan taktak mi New York Time ah a chim. New York Time.\nBe the first to comment on "Thawngpang thar: UK si lei thiam sang hna nih Christmas Hlan ah tlamting tein kan chuah cang lai."\nPhaisa Dih Hau Lo Tein Purun Sen (Piat) In Sam That ter Khawh Tuk A Si , A Tuahning Hi Rak Zoh Ve November 26, 2020\nPRESIDENT DONALD TRUMP MURAPI CU A THLAZAAP IN VULEI MI THEIH AH ZUANG VE CANG November 25, 2020\nDonald Trump le Joe Biden karlak chuumdum le romei kiang zai an rel kho lo a chah chin chin November 25, 2020\nJoe Biden ca-ah Duhnak Cu A mit A caw Ti A Chuak Ko Cang November 25, 2020\nHatawl nak Hasii Ruang ah Cancer Zawtnak Ka Ngei Sual Lai Ti A Phang Vemi Na Si Ah Cun Hi Ca hi Rakrel Law Na Hnangam Cang November 25, 2020\nNga hling / Nga ruh Na Hrom A Tan Tik ah Chikhat te ah Mithnawm Lak Bantuk in Lakchuah Khawh Than Colhnak Lam Thabik November 24, 2020


Kawl Ralkap He I Dohnak Ah A Nunnak A Pemi Tlangval Thang Hloh Kong Athih Ning. – The Chinlung Post\nRalhrang Kawl ralkap he i tukdohnak ah CNA ralkap in Salai Thang Hloh (Runno- senkhat) nih ram le miphun caah a nunnak a pek. Ralhrang Kawl ralkap lei in minung tampi an thi ve. Salai Thang Hloh, na miphun nih upatnak sang bik kan in pek e. Ngaih a chia, lung a faak tuk. Pasalțha Salai Thang Hloh. Miphun ca ah nunnak dih tiang naa pekchanhnak hi zeitik hmanh philh ni um lai lo ee.\nTantaakmi chungkhar le miphun dihlak Bawipa tu nih kan ngaihchiatnak kan hnem in thazaang thar la chin ko hna usihlaw.Miphun dawtu Chin National Army (CNA) Pasaltha hna hi Chin mipi nih chawva, thazaang le thlacamnak he dirpi chin hna usih law.\nRelchap – KAWLRAM PI CAAH RUAHCHANNAK A NGAN KO, ZARAN NIH AN TUAH KHO LO -Zaran nih tuah khawh lomi rian biapi taktak mi Laimi kan pale khinh an si. Kawlram level in Pyitaungsuh vuanci hmuh hi thil fawi a si lo. Cu lak ah cun tutan CRPH cozah thar thimmi ah Laimi kan i bochanmi Dr pahnih an i tel. Dr Lian Hmung Sakhong rian hi a biapi taktak. Tlangcung mi nih kan hal pengmi mah te khuakhan lairel khawhnak zunglei (federal pyitaungsuh) ah vuanci a si lai.\nThawngpang Tha Tak : KNU Tapung Pawl Nih Kawl Ralkap Tamtuk Bak An Thah Tthaan Hna.


Harnak le sunghnak lakah teinak hmutu Miss Universe Myanmar Thuzar Wint Lwin nih a chimmi bia pakhat – Hakha Cherry\nTutan Vawleicung ramkip muidawh zuamak ah Myanmar aiawih in aa zuammi le costume laksawng cotu Thuzar Wint Lwin cu US Chinmi mi zeimaw he tonnak tete an ngei len cang.\nNgakchia in upa tiang nih bia an hal. Bialeh aa harh bikmi cu tulio Kawlram dirhmun kong a si. Amah lei in mipi sin ah a chimmi pakhat ka uar ngaimi cu,\n” Sunghzatlaknak na ton zongah hnu tawn hrimhrim hlah. Naa tinhmi phanh khawh i zuam ko” tiah a ti.\nKan theih cio bantuk in Thuzar Lwin cu harnak phunphun le ram buainak lakah Miss Universe zuam dinh in US ram a phan. Zuamnak aa hruk ding mi a thil design thatha an tuahpiak mi pawl a tlau. A bag in a tlau. A caah chimpit bak a si i zuam loin ngol khawh a si. A thil a um lo caah. A sinain a sung a khang bak lo. Hnu a tawn lo.\nA ngeihmi pakhat hnih tein lungdong lo tein a dih tiang aa zuam tualmal. Miphun thilthuam zuamnak zongah zeidang thilthuam a ngeih ti lo caah lakhruak in Hakha thil aa thim than i cu Lai thil he cun teinak a co ai.\nThialthuam zuamnak zongah catar tlaih ding pahnih le pathum an tial piak nain “pray for myanmar” timi aa thim. Cu ca tar le Kan Lai thil nih Vawlei a hnin dih ai.\nHi nu nun ah cawn ding cu zeibantuk harnak kan ton zongah lungdong lo in kan i tinhmi Kawltung zoh in kar hlan a herh. Kan ngeih lomi le a um lomi thil ah buai si loin kan ngeihmi thil hmanthiam a herh zia a kan cawnpiak. A hmur ka chuak bia hrimhrim a si.Credit-Tluang Ceu Thang\nKalaymyo ah tlaih a tong mi Ko Min Min cu suimilam 24 chung ah a nunnak a liam.


NLD: 2008 Phunghram remh kongah mipi nan lungrethei hlah uh - THE CHIN EXPRESS\nIrrawaddy ramtthen Maubin khua ah "2008 Phunghram kan remhpiak" tiin mipi nih duhnak an langhter lio - 2014\nYangon — 2008 Phunghram remh kongah NLD le Ralkap karlak ah a hung linsa ngai nain, NLD party biachimtu nih “rammi hna phunghram remh kongah nan lungrethei hlah uh, kan ram chung miphun vialte nan duhning in kan remh ko lai,” tiah bia a kamh hna.\n“Kan tuahmi hi upadi nih a onhmi si ko. NLD nih cun buainak chuahter lo dingin phungphai kan i ngeih peng, cucaah mipi harnak a pe ding zeihmanh a chuak lai lo. Mipi hna nan lungrethei hin hlah uh tiah kaan nawl hna,” tiah Dr Myo Nyunt nih a chim.\nZarhteni ahkhan Ralkap lutlai pawl nih media sinah thawngthanhnak an tuah i, “NLD nih phunghram remhtu bu dirh a timhmi hi phunghram le Hlutdaw phungphai an buar,” tiah NLD cu ralrin an pek.\n“Phunghram buar nih a chuah pimi theipar cu hngak usih law zoh ngat usih,” tiah Major General Tun Tun Nyi nih a chim.\n“Phunghram remhtu bu dirh” kong ralkap nih an dohmi cu NLD nih a chalh hna, ralkap he aa bawmmi USDP nih cozah an tlaih lio zongah Hlutdaw nih phunghram a remh ko cuta, remhtu bu an rak dirh i remhmi pawl cu Hlutdaw ah an rak ap ko kha ta, tiah NLD nih a ti ve hna.\nUSDP (Thein Sein) acozah lio ahcun Phunghram i a huaha lo pawl lawng an remh caah nihin tiang zei pipa tthathnemnak a chuahpi lo.\n“Phunghram remh kong ahcun, atu kan tuah ning te hin USDP acozah nih an rak tuah ve ko… zei ruang dah ralkap nih atu thengte cu an doh, USDP nih cozah an tlaih lio ahcun phunghram remhtu bu dirh cu an rak doh ttung lo?” tiah NLD Vice Chairman Dr. Zaw Myint Maung nih a chim.\nZarhpini ah media sin thawngthanh an tuah tthan i ralkap nih “ralkap kan rian cu 2008 Phunghram ven a si, 2008 Phunghram a muru remh an timh lehlam ahcun kan zoh sawsawh naisai lai lo,” tiah ralrin an pek tthan hna.\nA muru an timi hi 2008 Phunghram Chapter 1 i 48 basic principles kha an si.\nNLD biachimtu Dr. Myo Nyunt nih, “Phunghram a muru cu mipi a aiawhtu le mipi sin in a rami nawlngeihnak a si awk asi,” tiah a chim.\n“Ramkhel ah ralkap an i telmi hi phunghram a muru asi tiin an ruah tu ahcun, kan ruahning he aa dang bak,” tiah a chimchap.\nHlutdaw 25% ralkap an simi le ralkap nih vuanci zung 3 an tlaihmi hi NLD nih an duh lo i, ralkap hi “mipi thimmi cozah (mipi uknak/Democracy)” tangah chiah (ramkhel in ralkap chuahter) an duh caah phunghram remh an duh ti a lang.\n“Phunghram remh ding tete cu remhtu bu chungtel a simi miphun party pawl le independent MP pawl vialte an lungtlin dih hnu lawngah Hlutdaw ah ap a si te lai.”\n“Ralkap nih anmah duhning lawngin phunghram remh an duhmi a lo ko hih. Nain, Kawlram chung miphun vialte nih an duhning in kan remh lai,” tiah NLD biachimtu nih a chimchap.


Mustang Hoonigan ca. 1:10\nStartseite » BAUSTEINE » Mustang Hoonigan ca. 1:10\nMehr Artikel von: MouldKing\nDieser Artikel wird voraussichtlich ab dem 26.11.2020 wieder vorrätig sein.\n2270 Einzelteile für den Zusammenbau!\nMustang Hoonigan ca. 1:10 aus Kunststoff Bausteinen 198016\nModell aus Konstruktionssteinen\nSpezial KW 30/2020\nTechnik Bausteine Auto Mustang Hoonicorn Klemmbausteine\nTechnik Modellauto, Maßstab 1:10\nMaße des Technik Auto 49 x 20 x 13 cm\nDAF 3600 Space Cab 1982 1:18


Bible A Tling Chin Lengmang. Quarantine Sullam Hi Ni 40 Ti Nak ASi – Lai Lungrawn Post\nBible A Tling Chin Lengmang. Quarantine Sullam Hi Ni 40 Ti Nak ASi\nMay 2, 2020 admin Sermon\nQUARANTINE: Lockdown aithawknak kha March 25 zanin asi, cun atu ah thawng kan theih tthan mi cu pehtthan asi lai May 3 tiang ti asi. Aithawknak le pehthannak kan tuak ahcun (March 25-May3) ni 40 bak arak si. Mah hi Bible leiin kan pehtleih ve tthan tikah arak mak ve ngai. Quarantine timi hi Latin holhin lakmi asi “quadraginta” tiin rak chuakmi asi.\nCun “quarantine” sullam cu “40” tinak asi. Asi ahcun Bible nih 40 achimnak hi zeidah asi hnga? Ni 40 chung ti a lian. (Gen.7:17-20).\nNi 40 chung bak Moses Sinai tlangah a um. (Exodus 24:18; 34:28)\nNi 40 chung bak Moses nih Israel fale hna Egypt ramin ahruai hna. (Joshua 5:6)\nNi 40 chung bak Jesus rawl a ul. (Matt.4:2; 4:1-25)\nNi 40 chung Lent asi. (Joel.2:12-14, Matt 6:16-18) (Lent timi cu Jesuh thetse ah rawl a ulh phillohnak ah kum chiarin ni 40 chung ei an i sum hna, nithumni le Easter Sunday karlak chungin). Ni 40 chung nu nih fa a van neih dih bakin i dinh ding asi. (Leviticus 12-20)\nPathian bia cawng mi hna nih an chim ning ahcun mah number “40” nih a langter duh mi cu “thlennak” (change) timi hi asi. Cu nihcun a kan chimh mi cu atu hi i thlennak caan ttha bik asi, pumpak asi zongah, mipi kan dihlak asi zongah, mah thlennak nihcun kan dihlak nunah hmunhma biapi ngai aneih ter lai tiah an ti ve. Ni 40 a van dih bak hnu ahhin zeidek thil thar arak cuahpi hrim lai ti hi theibu tein Pathian sinah zumhnakin thlacam peng ko usih. Tulio “Quarantine” in kan um lio caan te ahhin Tiva hna cu an thiang i, thlai te hna cu an van tthang i, thli kan dawp mi te hna cu a hlan bantuk si ti loin atu lio caan te ahhin an thiang tuk hna.\nZeiruangah dah mah ticun atthatnak lei kan hmuh ti asi ahcun? Pollution a chia mi atlawmtuk cang ruangah asi. “Quarantine” caan te ahhin mifir hna le mithat hmang le hna zong an tlawm deuh men lai, damnak arak tlung cuahmah lio, mi tampi hna cu tu lio caan ahhin Jesuh Khrih hmuhnak ding ah an i thleng i, Pathian an thangtthat i thla fakpi in an cam cuahmah ko. Kan vawleicung pumpi zong avoikhatnak caah atu hi dai tein ai din ve.\nAliam cia kum ruahah tu lio caan te hi avoikhatnak bak asi, thinlung hrim aidang i, aithleng kho tuk. Curuangah, tulio caan te ahhin kan nih zong kan chhungkhar cio in i daw cikcek hna usih law, Pathian sinah thlacam hna usih, amah sinah kir ve cang hna usih. Chungkhar tlingin thlacam caan kan hmuh mi hi thluacuah sunglawi asi. Thlacamnak nihcun nangmah le na chungkhar ah thlennak (change) Pathian a rianttuan mi na hmuh khawh lai.\nKhrih hrimhrim zong nih a bia a kan kamh mi cu “amah a dawmi hna caah le amah nih aa tinhmi ningin a kawhmi hna caah cun, zeizong vialte hi attha lei ah a serpiak ko hna ti kha kan nghalh.”( Rom. 8:28) tiin abia zong nih akan kamh cang kha. Kan theih peng ding mi cu kannih zong hi kum 2020 chungah kan um ve, cucu van tuak usih law 20+20-40 a chuak. Kum 2020 hi United States of America caah cun a rammi milu i relnak caan asi. (Census). Jesus Khrih vawleicung nagmah le keimah khamtu zong kha mah caan (Census) ah a chuak ve mi asi.\nAdonghnak bikah chim ka duh mi cu kum 2020 zong hi kan vision cuanhnak dingah a ttha bik kum asi ko lai tiah ruat ko hna usih zeicatiah akutin amah Khrih nih akan domh peng ko. Thawngpang kan theih mi le kan hmuh mi vialte nih hin Khrih leitu ah rak kan luhpi dih ko seh. Cu caah tu lio “Quarantine” caan te hi chungkhar kan dihlak caah kan thinglung le thlarau i thlennak (change) caan ah cang ve cang sehlaw, cu i thlennak nihcun kan thlarau zalonnak pe sehlaw, kan thinlung siseh, kan ram siseh cun kan vawlei pi hi damnak ah cang hram ko seh. THE BEST IS YET TO COME. Nunu\nThawngthanhnak Le Theihternak\nDr. Pari: Zumtu Hna Nan Thlacam Piaknak Thawngin Ka Chungkhar Sinah Ka Phan Cang\nVisit Today : 570\nVisit Yesterday : 893\nMidang nih:An tuan kho lo mi’rian pek an sicang hi\nThawngchia:USA ah i kah dohnak a chuak’Minung pa8 an thi tangka ruang ah an buai.\nZualko:Salai Thang ralkap meithel kah nakin mual a liam e.\nBreaking:Ralkap bu thar diar an tim cawlh cang hi’Teinak kan hmuh hrimhrim cang la.\nThawngpang tha taktak:KIA nih ralkap pawl ceilak in an thuat hoi hna’Mei bakin an khangh dih hna hi.\nDoctor pari nih:Dr Sasa le Dr Lian Hmung Sakhong cung’A lawmnak a langhter ve.\nDr.SaSa le Dr.Lian Hmung Sakhong rian an pek mi hna hi’Kan ram caah tih a nung kho hi.


Chan Chan nih NLD ka vote lai a ti, USDP/Ralkap Hla an sakter mi cu a aipuang tuk | THE CHIN EXPRESS\nChan Chan nih NLD ka vote lai a ti, USDP/Ralkap Hla an sakter mi cu a aipuang tuk\nAwṭha minthang Chan Chan cu zei kong asi ti chimh loin hla movie (MV) thlak an sawm i tuni ah video a chuah ciammam cu a thin hun tuknak ah a ṭap taktak dengmang.\nNLD a ṭanh taktakmi Chan Chan nih rianrang tein media sinah thil sining a chim colh. A thinhun tuknak ah biachim hmanh aa ranh tuk ning le a aw than khawh ning hi aa chuih dih dengmang.\n“Kan party cu chim awk a ṭha lo, secrete asi an ka ti ahcun tangka zeizat an ka pek zongah ka sakpiak ti hna lai lo. NLD ca lawnglawng ah ka sa lai,” tiah a chim.\nHla khaungsin cu “Kan Dihlak Ram (Nga Doh Aalung Yeh Me)” ti asi. Movie an thlakmi zoh tikah NLD an ṭhat lonak kong, NLD le USDP an i lungrual lonak kong, ramdang nih Suu Kyi thah an timh i ralkap nih an khamhnak kong, tbk., USDP le Ralkap ṭanhnak lawngte asi.\nHla le movie a tuahtu hi awṭha Yone Lay asi. Hlasak a sawmmi vialte cu USDP angki bantukin a raangmi a hrukter dih hna.\nChan Chan nih, “miphun dihlak nih anmah duhmi party cio zalong tein vote an pek khawhnak hnga forhfialnak caah mah hla hi kan phuahmi asi, zaangfah tein sak kan bawm ve uh tiin bawmh a kan hal. A hlabia ah zei party min hmanh a um lo caah a thianghlim ko tiin kan sakpiak mi si,” tiah a chim.\n“Zei party hmanh ṭanh loin miphun dihlak nih an duhmi party cio vote pek dingin forhfialnak hla … a kan ti caah tangka fangkhat hmanh la loin ruahpi sur le thli hrang lakah kan fale kaltak in chun 12pm in zaanlei 5pm tiang MV kan thlakpi nak asi. Video an edit i a chuah cu sorry bak si. Kan dawtnak ningcang loin a hman.”\n“Kei cu NLD vote pek dingin aa sungphiat cangmi ka si i party dang tha peknak hla cu ka sa lo hrimhrim. Video a chuah cangka in [Yone Lay] phone ka chawnh i ka zai colh.”\n“Kan ram ṭhangcho dingin a kan tuahpiaktu [NLD Suu Kyi] thah an timhmi bantuk hna kha zeitin dah video ah an telh ngam hnga. Tuanbia zongah a ummi si lo. Kha cu va um rih seh!”\n“Aung San tuanbia kan zoh zongah, a thattu cu U Saw le a hawile pei an si ko cu, kanmah Myanmar rammi pei an si ko cu. Ramdang nih an hung thahmi si lopi!”\n“Kan ram ṭhancho ter aa zuammi hruaitu ramdang nih thah an rung timh ti te hna cu nihchuak bak asi.”\n“Suu Kyi cu ramdang tu nih pei an bawmh ko cu si lo maw. Aho ramdang nih dah Suu Kyi cu thah an timh bal? An um lopi. Ngakchia hmanh nih an ruah khawhmi si.”\n“An duhmi party [USDP/Ralkap] kha tha pe ko hna seh, anmah nawl si ko. Nain ka telh hna hlah seh.”\n“Ralkap rian cu ram ven asi ko. Ram kuai lo dingin an ven lai, ram chuh a kan timtu an doh hna lai i ral an ṭhawl hna lai. Mah cu an rian si ko.”\n“Ramdang van hai loin ram a ṭhanchoter tu ding, mipi ṭhancho ter tu ding, ramdang tlukin kan ram fimcawnnak a ṭhancho ter tu ding le ramdang nih a kan upat khawh ve nak dingin rianṭuan tu cu midang (NLD) an si ve ko. An rian aa khat lo,” tiah a chim.\nA chimmi pawl cu Sunday Journal le Popular Journal ah tling tein zoh khawh an si.


Min Aung Hlaing Le A Ralkap Pawl An Fir Khawh Ning Hi A Mak Taktak! – Chin 11 News\nMin Aung Hlaing Le A Ralkap Pawl An Fir Khawh Ning Hi A Mak Taktak!\nRalkap Firtlei Mual A Pho Ning Hi : Yangon khua ah Yankin peng Yangin Center phak hlan na pal ahcun cutluk inndawh le ṭhat cu, Yangon khua hna ah hibantuk innlo ṭha le sak cang hi tiah na lung in nai lawm ngai lai. Asinain, khi vialte khi ralkap nih rampi thi an dawp i an sak mi Golden City “Sui Khuapi” cu a si.\nA tang hmanthlak hi zoh law zeitindah ralkap nih an firtlei le rampi an tuahto ti mi cu na hmuh lai. US$220 million man inn le lo a si. Lamcung ah mipi nih kan doh, cozah rianṭuan nih CDM in, hacker nih cyber in, ramleng nih pressure in JFM nih an firkhutnak phozar in…tutan cu a muai te an i muai cawk lo. Hi dothlennak – Kan Tei Hrim A Herh! Justice for MYANMAR.\nThawngpang Dang relchih Ding: Mytel Phaisa Miak Khoika Dah A Kal? Mytel cu Laitlang ah mi tampi nih SIM card le wifi in kan hman. Ralkap ta a si zong kan hngalh fawn. Nifatin bill na rawn mi, wifi man na pek mi khi an phaisa cazin a chektu an um lo. Cu ca ah ralbawi pawl nih an firtleinak ca ah a ṭha bik lam pakhat a si. Mytel phaisa miak hi ralkap nih hriam cawknak ah a bawmh hna tiah zumh a si. Cuti a si ahcun kan thau in an kan kio khi a si ko cuh.\nMytel hi 49% cu Viettle nih a ngeih i 51% hi ralkap ngeih mi telecom company a si i, MEHL tang um a si. Star High (MEHL tang ah a um) i Shares paohpaoh cu a tulio ralbawi pawl nih an ngeih dih mi a si. Mytel phaisa hram ah a herh mi hi US$1.7 billion lengkai a si tiah an ruahdamh. Hi chung ah Vietnam nih $860 million phaisa hram a phum. 2019 kum ahkhan Vietnam nih $163 million hram a phum ti a si. Kawlram cozah lei nih $840 million hrambunh ding a si an ti nain zei awka a chuak tilo. Crony comoany 11 nih an phum mi $40 million lawng a si.\nKawl ram cozah nih $800 million hi hrambunh piak ding phunphai in a um cang. Hi tluk in mipi nih telecommunication ca ah ngunkhuai kan pek i kan cawm mi le cozah ai hngatchan mi company hi cozah ta a si awk te a si nain ralkap nih private company a si tiah an ti diam ko. Than Shwe cozah chan ahkhan cozah nih telecom rian paohpaoh cu a kut in a rak hum dih ruangah SIM card pakhat cu dollar $7000 tiang a rak phan bal. Hi ruang ah a tu ralkap zong nih hin telecom rianṭuannak hi hum an duh ve nak a si.\nCu ca ah ralkap kan doh, CDM kan tuah vekvek ahcun Mytel hi a hman hrim hman tilo ding a si cang. Pehpar: Justice for Myanmar nih kan hnukum ah an ṭial mi cahmai 161 um document cu na rel huam ahcun [ http://ow.ly/NXsC50DLmnt] hika hin rel khawh. #CivilDisobedienceMovement #WarCrimes #Myanmar #CrimesAgainstHumanity #MyanmarCoup #BoycottMytel #JusticeForMyanmar #JFM ṭial mi Laica in ka hun leh i, pehtonh chap mi ka hun pehtonh mi a si. Credit: Salai Tial Hram Ling


Kan Farnu Kongah Hla Thar A Chuak - The Chin Celebrities\nA poi taktak khi a si malaysia ah inn dot thla sualnak in a nunnak a liam mi kan farnu sui hlei tial kong cu a ho cio poh nih thei dih le hngal dih a si cang ban tuk in, kan farnu sui Hlei Tial kongah a ho poh nih kan an tuar pinak cu rak langter cio a rak si.\nCu ban tuk in Kan farnu sui hlei tial a thil tawngmi kongah, Chin ram ah hla sa thiam lei in a min a thang taktak mi hna singer Biak Hlei Sum le singer Far Men Par zong nih hla dawh in an van lang ter ve.\nTutan Biak Hlei Sum nih Kan farnu sui hlei tial tuarpi nak caah tiin riak run ka vai timi hla a phua mi cu a mah, Singer Biak Hlei Sum le singer Far Men Par nih an sak I a tha kho taktak.\nKan farnu sui Hlei Tial kongah a ho poh nih kan an tuar pinak cu rak langter cio a rak si.Cu ban tuk in Kan farnu sui hlei tial a thil tawngmi kongah hla dawh in an van lang ter ve. Tutan Biak Hlei Sum nih nungak sui hlei tiall tuarpi nak caah a si.\nMipi sin ah nawlnak mah ca hi kan website caah kan tia sawh sawh mi le a duh ning in rem mi ah caah a ca bia I sual lam a ngai lai l cu caah a ruah zia kan thiam.\nA tuarpi Nak A Lang ter Cang


Misual Min Aung Hlaing Nih Security Issue A Thanh Mi Cu Pu Biden Nih National Emergency Tiah A Thanh Hnawh Ve Cang – Onlinenungak\nMisual Min Aung Hlaing Nih Security Issue A Thanh Mi Cu Pu Biden Nih National Emergency Tiah A Thanh Hnawh Ve Cang\nTwitter deuh ka hman i nai hrawng FB ah ca ka ṭial tuk lo. Kawlram lei thil cangmi nih umthiam loin a kan tuah cio.E.U le U.S.A hi nitlakram ahcun an biapi ngai.Denmark Prime Minister Mette Frederiksen sinah na hoikawm ram (allies and partners) pawl he hmalakpi dingin tiah 6-2-2021 ah nawlnak ca ka rak ṭial ve. “Na ca kan hmuh” tiah leh zong an ka leh ṭhan.\nCun Denmark ram um 350 leng nih demonstration zong nizan nai ah kan tuah ve i, Prime Minister’s Office zung tiang kan ke in kan kal i ca zong kan pek. A voi 2nk nolh ṭhan zong kan itim.Nizan ah UN Human Rights Council meeting (Special Session) ah ram 70 leng an kai i Denmark, Sweden, U.S.A hi tutan Kawlram kongah an hun ibiatak khun. Biapibik cem in an hun dir. Kan i lawm ngai.\nCDM tha kan pek! Cun ti khawh tawk tein kan umnak ram ah kan rak cawlcang cio ko hna, ti kha report tawite hun pek ka duh.Democracy le Human Rights hi cu nitlakram Foreign Policy ah “soft issue” khi asi tawn. Nain, naiah U.S.A President nih Executive Order a chuah tikah tutan Kawlram thil cangmi cu “extraordinary threat to the national security and foreign policy of the United States” ah a hun chiah. Cucaah ” national emergency” ah a thanh.\nU.S.A nih Kawlram kong “security issue” ah a hun chiah cu ka ruah phak leng khi asi.Kawl ralbawi Min Aung Hlaing nih “State of Emergency” a thanh i U.S.A president Joe Biden nih “National Emergency” ah a thanh hnawh ve. Cu nih a ra laimi ah ruahawk a hei tamter i thazaang zong a kan pek.Tutan ah mi tampi caah kan dirhmun cu: democracy versus military dictatorship khi asi men lai.\nCucaah tutan ah cucu kan doh ve ko.Nain, tlangcungmi kan ca ahcun military dictatorship lawng kha kan ral a si bal lo. Burmese chauvinism zong kha kan ral asi rih i, “tyranny of the majority” zong kan doh chih rih, ti kha philh lo ding asi. Kan dohmi ral ṭha tein kan ifian i “strategy” ṭha tein kan ngeih ahcun teinak kan hmuh te ko lai. Credit: Salai Van Lian Thang


A Tu a ra ding mi lockdown chung ah cun zei poh si zong ah Malaysia um chin mi kan nih ralring a hau ko lai. – Hakha Cherry\nA Tu a ra ding mi lockdown chung ah cun zei poh si zong ah Malaysia um chin mi kan nih ralring a hau ko lai.\nA Tu a ra ding mi lockdown chung ah cun zei poh si zong ah Malaysia um chin mi kan nih ralring a hau ko lai. Cozah nih phungning lo in um mi ramdang mi pawl tlaih ding in official tein thawng an thanh cang caah i ralring ko u sih. Mah lockdown chung ah tlaihkhih lei ah tuanvo lak ding in palek thazaang zong 55,000 tiang an chap. Thawnginn zong ready tein kan timtuah cang tiah an chim.\nA bik in UNHCR card le catlap a ngei lo mi hna caah cun i ralrin ngaingai a hau. UNHCR nih mithar ka lak lai a ti ko na tein a tu tiang ah kan ruahchan ning in a tuah lo tik ah kan him nak caah mah tein ralring in kan um thiam a hau cang ko. A herh lo ah a leng chuak lo ding, a herh mi thil ruang ah a leng chuak tik zong ah SOP tha tein zul ding. Pathian nih rak kan kilveng hram ko seh! Credit-Credit-James Bawi Thang Bik\nKawlram Ramkhel Le Jesuh Thattu Pharisee Ramkhel.1st February 2021, ralhrang nih kan rampi uknak an lak hnu in kan rampi a mui chin lengmang. Thahrum hmangin uknak an fir caah talal-chai in zei sualnak ngei lo rammi 800 leng nunnak liam cang. Hi zat remruam thisen an chuah cang nain phuhrunnak a pelte hmanh an ngei lo, hmaikhah lonak zong an ngei lo, zei sualnak ngeilo ah an i chia chapbei rih.\nAn cawlcanghnak le thil tuah zoh lengmang tikah, Khamhtu Messiah thattu Pharisee ramkhel ka lawhter ngai. Jesuh hi Pa Pathian nih vawlei ser hlan in a mi hna sual man thi dingin vailam a rak timhpiak cia mi (Mat.1:20-21; Lam.2:23) a si ko bu ah, Khrih thihnak phen ah ai thup mi Pharisee ramkhel a um tihi pheh awk thalo a rak si. Zeicahtiah, Pharisee hi Jesuh chan ah biaknak lei ah siseh, vawlei lei ram uknak kong ah siseh, Judah miphun lutlai an si ti khawh a si. Baibal chung Moses nawlbia bangin Sanhedrin nih Judah cozah tlaih.\nSanhedrin timi cu, atuchan holh cun Council khi a si. Hi Sandedrin ahhin an minung 70 an si tawn i chungtel si khawh nakding ah Hebrew Baibal le an phunglam kum 32 tal a cawngmi si a herh ti si. An chan cheu cawnnak ah caan an pek i phungphai siseh, Baibal siseh, a hngal bak mi an si. Cu Sanhedrin tam-u cu Pharisee an si ti si. Thimfung thlak zongah milu tam hrat kan ti cu, thimfung tlaitu an si zungzal. Jesuh thihnak zong kha anmah ramkhel le mizapi tawsawhnak a si. Anmah Pharisees lawng an si lo, tlangbawi le zong Jesuh thihnak kongah thisen ai neh mi an si ve.\nPharisee le tlangbawi hna nih Jesuh an huatnak hi, anmah nakin zultu tampi a ngeih caah a si (minung biachim in). An nahchuah lawng si lo, phung diktak kalh in an tangka hmuhnak innka tampi a kharpiak hna caah zong ah a si fawn. Zeitintiah, Jesuh chan ah Judah mi nih Pathian biaknak le Baibal cawnnak an ngeihnak hmun hi, biakinn (temple) le synagogue a si. Hi hmun pahnih ah nawlngei hi tlangbawi le Pharisee an itel. Zeicahtiah, Moses nawlbia tang um lio (Jesuh thih hlan) ah cun raithawinak (sacrifices) hi nawlbia ning in biaktheng cungah tuah a si.\nZei bantuk raithawinak hmanh a si ah, Jerusalem biakinn (temple) ah raithawinak tuah a si tikah, lamhla lamnai in siseh, Jerusalem khuachung lila ummi hna nih siseh, raithawinak pekchanh an duh tikah, ner luahmah in pekchanh awk satil van i phorh kha an ca ah retheih i pek a si hlei ah, pechantu tlangbawi nih ziartian in a cohlang hna lo ti si. Nawlbia ning in, soisel awk um lo, dotla mi satil lawnglawng cohlan ding ti a si fawn. Tikah lamhlapi in an van kenmi satil kha anmah mit ah dothla a si ko nain tlangbawi dotla lo a ti lengmang hna ca ah, Jerusalem biakinn ah chawdawr a umnak kha a si. Thianghlim tein hman awk a si mi Pathian umnak Inn (Biakinn) cu Rom ram-uk bawi pawl le Pharisee le tlangbawi hna nih ramkhelnak le pumpak hlawknak hmun ah hman an duh caah raithawi awk satil an rak ken fatin dotlalo tiah, tlangbawi nih a hnawl lengmang hna zong kha si. Cucaah biaknak (temple) ah chawlehthalnak le tangka thlennak (business) nganpi an rak tuahphahnak kha a si (Math.21). Jesuh zong nih fakpi in a sik hna i an dumdawi viar hna kha mu!\nBiakinn chawlehthalnak ahhin tlangbawi le Pharisee lawng mawhphorh awk an tha lo, Rom cozah zong pehtlaihnak a ngei. Rom pennak tang um mi an si tikah, Rom siangpahrang Caesar muicuang tangka hman a si. Cucaah biakinn chungah tangka thlennak an tuahmi nih tampi kaphnih hlawknak a chuahpi. Rom cozah tangka fang in raithawinak satil an cawk. Hihi Rom cozah lutlai hna le Pharisee le tlangbawi hmunkhat thu in hlawknak (miak) an hmuh cio nakding biahrennak (covenant) an ceih mi si. Cutikah, ngunkhuai an lak i raithawinak he pehtlai mi satil paoh biakinn an an zuarter hna. Kha hmun ah an zuarmi lawng kha tlangbawi nih pekchanh awkah a cohlan, dotla an si, tiah tuanbia hlathlai nih an chim. John MacArthur nih a chimmi bang cu, “Rom ralbaw Pilate Pontius nih Jesuh vailam a khenhnak zong hi, tlangbawi le Pharisee mi hna he biahrennak an ngeih mi a um caah a si,” ti.\nZeitintiah, Luke 13 ah, Pilate nih Galilee mi hna Pathian sinah raithawinak an pekchanh lio ah minung tam tuk a rak thah bal hnanak kan hmuh. Baibal thiamsang (scholars) hna nih, “Luke 13 ah kan hmuhmi thahnawnnak ruangah hin Pilate Pontius hi duhthimnak tlang ah a dir. Zeicahtiah, sualnak ngeilo beibahaam loin mi a thah hna caah Rom siangpahrang Caesar an chawnhbiak. Caesar nih Pilate chak a rengh i duhthimnak tlang ah a dirter tihi Judah hruaitu hna nih fiangte in an hngalh. Hi ruangah, Judah hruaitu upa hna nih Jesuh vailam khenhchih awk ah Pilate an chimh lio ahkhan duhthimnak nawl a ngei lo. Judah mizapi duhnak a tuah lo ahcun Caesar sin in a ra dingmi thawngpang a theih cia cang caah a tih tuk. Cucaah Judah upa hna duhnak bangin bia a ceih kha si (Luke 23). Phundang in kan chim ahcun, amah pumpak ralvennak le pawkuai lo nakding ah sualnak ngei lo Jesuh a thah.\n2020 November 8 thimnak phichuak ruangah kan rampi cu thisen luannak le mitthli tlaknak ah a hung cang than. Kawlram 2008 Phunghrampi ah cozah thutdan zatuak 25% (ram pumpi dihlak)\nleng ralkap covo a si cia. Judah cozah ah Pharisee le tlangbawi nih an uak deuh hna ruangah anmah duhnak in thil a kal tawn bang, kan Kawlrampi zong ralkap nih kum 60 fai a chak tlaih ve.\nAnmah hruai chungah kan ram rumnak vialte an zuar, kanmah kutke in tuankawl mi vialte an kan chuh i kutdot dirhmun ah an kan chiah. Anmah ralkap hlawtnak ai tel lo mi thil tuah cu dan kalh ah an chiah. Anmah he riantuanti a duh lo mi minung paoh an zuah hna lo, kan Pi Suu bel a chansau lehlam! Anmah ralkap nih tuah mi paoh a dik, midang nih tuah mi paoh a sual a ti mi an si. Thil dik tanh lo in palhnak tu kha a dirkamh mi an si. Hi bantuk minung hi Baibal nih “Midepde” a ti hna. Midepde lawng hmanh an si lo, lainawng an si chih. Hi tlukin a sualmi ralhrang a dirpitu le a bawmtu “DALAN” tampi nan um; DALAN vialte, Jesuh thattu Pharisee le Pilate he nan i dannak a um lo. Cun pumpak zawnruahnak lawng a ngei mi CDM a lut lomi vialte zong “Pilate” bantuk nan si.\nNanmah paw kuai lai phan ruangah midang nunnak liam zei nan rello, nan minphun hawi nih harnak ton lain an phanpiak lo. Pilate zong kha amah paw kuai lai phan ruangah Pharisee duhnak lungsipi in Jesuh nunnak a lak kha si. Nanmah DALAN vialte zong nanmah kut in mi nunnak va la hmanh hlah u law, nan dirpi mi ralhrang nih mithisen an chuahmi nan kut ai neh hi philh lo ding. Phundang in kan chim ahcun, lainawng nan si ve. Dinfelnak (justice) ai tel lomi thil tuah a bawmtu nan si caah dinfelnak a duhtu Pathian nih nan ca ah dantatnak a chiah hrimhrim lai, zeicahtiah Baibal nih midepde le mithalo cu dantatnak hmu loin an um lai lo a ti. Jesuh thisen ai neh mi Rom ralkap, tlangbawi le Pharisee pawl cung zongah cucu a tlung.Credit-Carson TwinTwin\nPaletwa Bomb Puahnak a Chuah Hnu ah Mino 10 SAC Ralhrang nih an Tlaih Hna\nRalkap Uknak lak kan ti fam cu thla 4 chung ah zei taktak hmanh an ṭuan mi a um lo.